Apstiprināts

Alojas novada domes

Iepirkumu komisijas

2015. gada 25.augusta sēdē

Protokola Nr. AND/2015/27-01

**ATKLĀTA KONKURSA NOLIKUMS**

**“Valsts reģionālā autoceļa P15 Ainaži – Matīši no 27,549 līdz 29,919 km un tilta pār Salacu pārbūve”**

Iepirkuma identifikācijas Nr. AND/2015/27

Alojā, 2015

## Iepirkuma **identifikācijas numurs un Pasūtītājs**

* 1. Iepirkuma identifikācijas numurs ir AND/2015/27
  2. Pasūtītājs:

|  |  |
| --- | --- |
| **Pasūtītāja nosaukums** | Alojas novada dome |
| **Juridiskā adrese** | Jūras iela 13, Aloja, Alojas novads, LV-4064 |
| **Reģistrācijas numurs** | 90000060032 |
| **Kontaktpersonas** | Dace Reizniece, iepirkumu speciāliste  Tālr.26694477, e-pasts: [dace.reizniece@aloja.lv](mailto:dace.reizniece@aloja.lv)  Pauls Lielmanis, Attīstības nodaļas vadītājs  Tālr.26153725, e-pasts: [pauls.lielmanis@aloja.lv](mailto:pauls.lielmanis@aloja.lv) |
| **Tālruņa numurs** | 64023925 |
| **E-pasta adrese** | [dome@aloja.lv](mailto:dome@aloja.lv) |
| **Mājas lapa** | [www.aloja.lv](http://www.aloja.lv) |

## Iepirkuma nolikums

* 1. Iepirkuma nolikums ar visiem pielikumiem ir brīvi pieejams Pasūtītāja mājas lapā internetā [www.aloja.lv](http://www.aloja.lv). Ar iepirkuma komisijas apstiprināto nolikumu piegādātāji var iepazīties darba dienās no plkst. 8:30 līdz 12:00 un no 12:30 līdz 16:00 Alojas novada domē, Jūras ielā 13, Alojā, Alojas novadā līdz 2015. gada 28.septembra plkst.10:00
  2. Iepirkuma nolikuma grozījumi un atbildes uz piegādātāju jautājumiem tiek publicētas Pasūtītāja mājas lapā internetā [www.aloja.lv](http://www.aloja.lv). Piegādātāja pienākums ir pastāvīgi sekot mājas lapā publicētajai informācijai un ievērtēt to savā piedāvājumā.

## Iepirkuma priekšmets

* 1. Iepirkuma priekšmets ir Valsts reģionālā autoceļa P15 Ainaži – Matīši no 27,549 līdz 29,919 km un tilta pār Salacu pārbūve
     1. Iepirkuma priekšmets ir sadalīts 4 (četrās) daļās.

|  |  |  |  |
| --- | --- | --- | --- |
| **Nr. p.k.** | **Iepirkuma daļa** | **Darba uzsākšanas**  **laiks ir ne vēlāk kā** | **Darba izpildes laiks** |
| **1.** | **1.daļa** Tilts pār Salacu ar tilta pieejām – 0,185 km kopgarumā | 14 dienu laikā no līguma parakstīšanas dienas | 6 kalendārie mēneši no faktiskā uzsākšanas datuma (ieraksts būvdarbu žurnālā) |
| **2.** | **2.daļa** Valsts reģionālā autoceļa P15 Ainaži – Matīši posms no 28,859 km līdz 29,919 km – 1,060 km kopgarumā | 14 dienu laikā no līguma parakstīšanas dienas | 6 kalendārie mēneši no faktiskā uzsākšanas datuma (ieraksts būvdarbu žurnālā) |
| **3.** | **3.daļa** Valsts reģionālā autoceļa P15 Ainaži – Matīši posms no 28,069 km līdz 28,674 km – 0,605 km kopgarumā | 14 dienu laikā no līguma parakstīšanas dienas | 6 kalendārie mēneši no faktiskā uzsākšanas datuma (ieraksts būvdarbu žurnālā) |
| **4.** | **4.daļa** Valsts reģionālā autoceļa P15 Ainaži – Matīši posms no 27,549 km līdz 28,069 km – 0,520 km kopgarumā | 14 dienu laikā no līguma parakstīšanas dienas | 4 kalendārie mēneši no faktiskā uzsākšanas datuma (ieraksts būvdarbu žurnālā) |

* 1. Šī nolikuma izpratnē Darbs ir katras iepirkuma daļas jeb līguma priekšmets. Darba detalizēts sastāvs sniegts nolikuma 4.pielikuma „Līguma projekts” 3.pielikumā „Specifikācijas”, 4. pielikumā „Rasējumi” un 5. pielikumā „Darbu daudzumu saraksts”.
  2. Pretendentam jāiesniedz piedāvājumu par visām iepirkuma priekšmeta daļām.
  3. Līgums par katru atsevišķu iepirkuma daļu tiks slēgts pēc finansējuma apstiprinājuma.
  4. **Iepirkuma CPV kods**: 45221119-9, 45233110-3
  5. Līguma paredzamais izpildes laiks:
     1. 1.daļa - 6 kalendārie mēneši;
     2. 2.daļa - 6 kalendārie mēneši;
     3. 3.daļa – 6 kalendārie mēneši;
     4. 4.daļa - 4 kalendārie mēneši.

## Pretendents

* 1. Piedāvājumu drīkst iesniegt:
     1. piegādātājs, kas ir juridiska vai fiziska persona (turpmāk tekstā – Pretendents);
     2. piegādātāju apvienība (turpmāk tekstā arī – Pretendents) nolikuma 1.pielikumā „Piedāvājums” norādot visus apvienības dalībniekus. Pretendenta piedāvājumam jāpievieno visu apvienības dalībnieku parakstīta vienošanās:
        1. vienošanās tekstā jāiekļauj:

1. nosacījums, ka katrs apvienības dalībnieks atsevišķi un visi kopā ir atbildīgi par iepirkuma līguma izpildi,
2. galvenais dalībnieks, kurš pilnvarots parakstīt piedāvājumu, iepirkuma līgumu un citus dokumentus, saņemt un izdot rīkojumus piegādātāja apvienības dalībnieku vārdā, kā arī saņemt maksājumus no Pasūtītāja;
   * + 1. ja ar piegādātāju apvienību tiks nolemts slēgt iepirkuma līgumu, tad pirms iepirkuma līguma noslēgšanas piegādātāju apvienībai jānoslēdz sabiedrības līgums Civillikuma 2241. – 2280.pantā noteiktajā kārtībā un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam. Sabiedrības līgumu var aizstāt ar pilnsabiedrības nodibināšanu, iesniedzot reģistrācijas dokumenta kopiju;
     1. personālsabiedrība (pilnsabiedrība vai komandītsabiedrība) (turpmāk tekstā arī – Pretendents) nolikuma 1. pielikumā „Piedāvājums” norādot visus sabiedrības dalībniekus.

## Piedāvājuma iesniegšanas un atvēršanas laiks, vieta un kārtība

* 1. Pie Pretendents iesniedz piedāvājumu, kas sagatavots atbilstoši Nolikuma prasībām, līdz 2015. gada 28.septembrim plkst. 10:00 Alojas novada domē, Jūras ielā 13, Alojā, Alojas novadā, LV-4064.
  2. Ja piedāvājums tiek sūtīts pa pastu, pretendents ir atbildīgs un uzņemas risku par to, lai Pasūtītājs saņemtu piedāvājumu šī Nolikuma 5.1. punktā norādītajā termiņā.
  3. Iesniegto piedāvājumu Pretendents var atsaukt vai grozīt tikai līdz piedāvājumu iesniegšanas termiņa beigām.
  4. Piedāvājumu atvēršana notiks Alojas novada domes telpās 2015. gada 28.septembrī plkst. 10:00, Jūras ielā 13, Alojā, Alojas novadā.
  5. Piedāvājumi, kuri tiks iesniegti vai saņemti pa pastu pēc 5.1. punktā noteiktā termiņa, netiks izskatīti un tiks nosūtīti atpakaļ pretendentam neatvērti.

## Piedāvājuma nodrošinājums

* 1. Pretendentam ir jāpievieno piedāvājumam no savas puses neatsaucams piedāvājuma nodrošinājums:
     1. Par iepirkuma priekšmeta 1.daļu 11 900,00 (vienpadsmit tūkstoši deviņi simti) EUR apmērā;
     2. Par iepirkuma priekšmeta 2.daļu 17 500,00 (septiņpadsmit tūkstoši pieci simti) EUR apmērā;
     3. Par iepirkuma priekšmeta 3.daļu 17 000,00 (septiņpadsmit tūkstoši) EUR apmērā;
     4. Par iepirkuma priekšmeta 4.daļu 7 500,00 (septiņi tūkstoši pieci simti) EUR apmērā.
  2. Piedāvājuma nodrošinājums par katru iepirkuma daļu ir spēkā īsākajā no šādiem termiņiem:
     1. vismaz 180 (viens simts astoņdesmit) dienas no nolikumā noteiktās piedāvājumu atvēršanas dienas;
     2. līdz iepirkuma līguma noslēgšanai;
     3. attiecībā uz pretendentu, kura piedāvājums izraudzīts saskaņā ar piedāvājuma izvēles kritēriju, piedāvājuma nodrošinājums ir spēkā līdz brīdim, kad pretendents iesniedz iepirkuma procedūras dokumentos un iepirkuma līgumā paredzēto līguma izpildes nodrošinājumu.
  3. Piedāvājuma nodrošinājums drīkst būt:
     1. bankas garantija;
     2. apdrošināšana par piedāvājuma nodrošinājuma summu.
  4. Bankas garantijai jāatbilst šādiem noteikumiem:
     1. garantijas devējam jāapņemas samaksāt Pasūtītājam garantijas summu Publisko iepirkumu likuma 52.panta septītajā daļā noteiktajos gadījumos;
     2. garantijai jābūt spēkā iepirkuma nolikumā noteiktajā termiņā;
     3. garantijai jābūt no Pretendenta puses neatsaucamai;
     4. Pasūtītājam nav jāpieprasa garantijas summa no Pretendenta pirms prasības iesniegšanas garantijas devējam;
     5. Garantijai piemērojami Starptautiskās tirdzniecības kameras noteikumi „The ICC Uniform Rulesfor Demand Guarantees”, ICC Publication No.758, bet attiecībā uz jautājumiem, kurus neregulē minētie Starptautiskās tirdzniecības kameras noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
  5. Apdrošināšanas polisei jāatbilst šādiem noteikumiem:
     1. apdrošinātājam jāapņemas samaksāt Pasūtītājam piedāvājuma nodrošinājuma summu Publisko iepirkumu likuma 52.panta septītajā daļā noteiktajos gadījumos;
     2. apdrošināšanas polisei jābūt spēkā iepirkuma nolikumā noteiktajā termiņā un izpildāmai no piedāvājuma atvēršanas brīža, t.i., apdrošināšanas prēmijai jābūt samaksātai uz piedāvājuma iesniegšanas brīdi, ko pierāda piedāvājumā iekļautais samaksu apliecinošais dokuments;
     3. polisei jābūt no Pretendenta puses neatsaucamai;
     4. Pasūtītājam nav jāpieprasa piedāvājuma nodrošinājuma summa no Pretendenta pirms prasības iesniegšanas apdrošinātājam;
     5. prasības un strīdi, kas saistīti ar šo apdrošināšanas polisi, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
  6. Ja Pretendents ir piegādātāju apvienība vai personālsabiedrība, tad piedāvājuma nodrošinājumam jābūt noformētam tā, ka tas attiecas uz visiem Pretendenta dalībniekiem (Pretendenta nosaukumam piedāvājuma nodrošinājuma dokumentā jābūt tādam pašam kā Pretendenta nosaukumam piedāvājumā).
  7. Nodrošinājuma devējs izmaksā Pasūtītājam piedāvājuma nodrošinājuma summu, ja:
     1. Pretendents atsauc savu piedāvājumu, kamēr ir spēkā piedāvājuma nodrošinājums,
     2. Pretendents, kura piedāvājums izraudzīts saskaņā ar piedāvājuma izvēles kritēriju, neparaksta iepirkuma līgumu Pasūtītāja noteiktajā termiņā,
     3. Pretendents, kura piedāvājums izraudzīts saskaņā ar piedāvājuma izvēles kritēriju, Pasūtītāja noteiktajā termiņā nav iesniedzis tam iepirkuma nolikumā un iepirkuma līgumā paredzēto izpildes spējas garantiju (līguma nodrošinājumu).

## Piedāvājumā iekļaujamie dokumenti un noformējums

* 1. Piedāvājumā jāiekļauj dokumenti šādā secībā:
     1. titullapa ar nosaukumu *„Piedāvājums iepirkumam AND/2015/27”* un Pretendenta nosaukumu;
     2. satura rādītājs ar lapu numerāciju;
     3. piedāvājuma nodrošinājuma dokumentu kopijas atbilstoši šī nolikuma 6.punkta prasībām, tai skaitā, apdrošināšanas prēmijas samaksu apliecinoša dokumenta kopija (oriģināli neiesieti vienā eksemplārā pievienojami piedāvājumam kopējā iesaiņojumā).
     4. Finanšu piedāvājums:
        1. aizpildīts un saskaņā ar šā nolikuma 7.7. punktu parakstīts nolikuma 1.pielikums „Piedāvājums”,
        2. aizpildīts nolikuma 4. pielikuma „Līguma projekts” 5. pielikums „Darbu daudzumu saraksts”,
        3. elektroniski aizpildīts nolikuma 4.pielikuma „Līguma projekts” 5.pielikums „Darbu daudzumu saraksts” *MS Excel* formātā (piedāvājumam jāpievieno CD vai zibatmiņa vienā eksemplārā).
     5. Pretendentu atlases dokumenti:
        1. vienošanās atbilstoši 4.1.2. vai 10.5. punkta prasībām;
        2. Uzņēmumu reģistra izziņas vai cita dokumenta kopija par:
           1. Pretendenta likumiskā pārstāvja vai pilnvarotās personas tiesībām pārstāvēt komercsabiedrību, parakstot piedāvājumu,
           2. komercsabiedrības likumiskā pārstāvja vai pilnvarotās personas tiesībām pārstāvēt komersantu, kura vārdā persona ir parakstījusi kādu no šādiem dokumentiem: 1) nolikuma 4.1.2. vai 10.5. punktā minēto vienošanos, 2) jebkura veida apliecinājumu, kas izsniegts atbilstoši Publisko iepirkumu likuma (turpmāk arī – PIL) 41.panta trešās daļas un 42.panta trešās daļas noteikumiem;
        3. pretendentam jāiesniedz izdrukas no Valsts ieņēmumu dienesta elektroniskās deklarēšanas sistēmas par pretendenta un tā piedāvājumā norādīto apakšuzņēmēju vidējām stundas tarifa likmēm profesiju grupās. Šajā apakšpunktā norādītie dokumenti jāiesniedz arī visām pretendenta norādītajām personām, uz kuras iespējām pretendents balstās, lai apliecinātu, ka tā kvalifikācija atbilst paziņojumā par noslēgto līgumu vai iepirkuma dokumentos noteiktajām prasībām, kā arī uz personālsabiedrības vai piegādātāju apvienības biedru, ja pretendents ir personālsabiedrība vai piegādātāju apvienība
        4. nolikuma 2. pielikuma „Kvalifikācija” 2.3. punkta prasībām atbilstoša piedāvātā personāla būvprakses sertifikāta kopija. Pretendenta personālam, kuram profesionālā kvalifikācija ir iegūta ārzemēs – Latvijas Republikas kompetentas institūcijas izdota un nolikuma 2. pielikuma „Kvalifikācija” 2.3. punkta prasībām atbilstoša būvprakses sertifikāta kopija, kas apliecina ārvalstīs iegūtās izglītības un profesionālās kvalifikācijas atbilstību Latvijas Republikā noteiktajām prasībām;
        5. aizpildīts nolikuma 2.pielikums „Kvalifikācija” un kvalifikāciju pierādošie dokumenti atbilstoši 2.pielikumā „Kvalifikācija” noteiktajām prasībām.
     6. Tehniskais piedāvājums:
        1. atbilstoši nolikuma 3.pielikuma „Darba organizācija” prasībām sagatavots apraksts „Darba organizācija” un tam pievienotie dokumenti.
  2. Visa nolikumā noteiktā informācija Pretendentam jāiesniedz rakstiski papīra formātā, bet nolikuma 4. pielikuma „Līguma projekts” 5. pielikums „Darbu daudzumu saraksts” arī *MS Excel* formātā. Informācijas sagatavošanā jāievēro nolikuma pielikumos pievienoto veidlapu forma un teksts. Ja papīra formātā un elektroniskā formātā iesniegtajos dokumentos tiek konstatētas pretrunas, tad prioritāte ir papīra formātā iesniegtajā dokumentā iekļautajai informācijai.
  3. Piedāvājuma dokumentiem jābūt latviešu valodā. Ārvalstu institūciju izdotie dokumenti var būt svešvalodā ar pievienotu tulkojumu latviešu valodā. Par dokumentu tulkojuma atbilstību oriģinālam atbild Pretendents.
  4. Piedāvājumā drīkst iesniegt dokumentu oriģinālus vai to atvasinājumus. Piedāvājumā vai pēc iepirkuma komisijas pieprasījuma drīkst iesniegt tikai tādus dokumentu oriģinālus, kuriem ir juridisks spēks. Lai dokuments iegūtu juridisku spēku, tam jābūt izdotam un noformētam atbilstoši Dokumentu juridiskā spēka likumam, bet ārvalstī izsniegtam publiskam dokumentam jābūt noformētam vai legalizētam atbilstoši Dokumentu legalizācijas likuma prasībām. Iesniedzot piedāvājumu, Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu.
  5. Piedāvājuma dokumentos nedrīkst būt dzēsumi, aizkrāsojumi, neatrunāti labojumi, svītrojumi un papildinājumi. Kļūdainie ieraksti jāpārsvītro un jebkurš labojums jāatrunā atbilstoši lietvedības prasībām.
  6. Piedāvājums jāiesniedz sanumurētām lapām, caurauklots, ar uzlīmi, kas nostiprina auklu. Uz uzlīmes jābūt lapu skaitam, Pretendenta zīmoga nospiedumam, Pretendenta pārstāvja amata nosaukumam, parakstam un tā atšifrējumam (iniciālis un uzvārds).
  7. Piedāvājums jāparaksta personai, kura likumiski pārstāv Pretendentu, vai ir pilnvarota pārstāvēt Pretendentu šajā iepirkuma procedūrā.
  8. Pretendentam jāiesniedz 1 (viens) piedāvājuma oriģināls un 1(viena) kopija, katrs savā iesējumā. Uz iesējuma pirmās lapas jābūt norādei *„Oriģināls”* vai *„Kopija”*. Pretendents piedāvājumu iesniedz arī CD/DVD datu diskā. Dokumentu formāti: .xls; .xlsx; .doc; .docx; .pdf. Dati nedrīkst būt šifrēti un tiem jābūt lasāmiem.
  9. Piedāvājuma oriģināls, kopija un piedāvājuma nodrošinājuma oriģināls jāiesaiņo kopā. Piedāvājuma dokumentus jāiesniedz aizlīmētā un aizzīmogotā aploksnē tā, lai piedāvājumā iekļautā informācija nebūtu pieejama līdz piedāvājumu atvēršanas brīdim. Uz iesaiņojuma jānorāda Pasūtītāja adrese un piedāvājuma nosaukums

„Piedāvājums atklātam konkursam

**„Valsts reģionālā autoceļa P15 Ainaži – Matīši no 27,549 līdz 29,919 km un tilta pār Salacu pārbūve”,**

identifikācijas Nr. AND/2015/27

Neatvērt līdz 2015.gada 28.septembrim plkst.10:00”

* 1. Piedāvājuma grozījumi vai paziņojums par piedāvājuma atsaukšanu jāiesaiņo, jānoformē un jāiesniedz tāpat kā piedāvājums, attiecīgi norādot *„Piedāvājuma grozījumi”* vai *„Piedāvājuma atsaukums”*.

## Paskaidrojumi par finanšu piedāvājumu

* 1. Finanšu piedāvājumā Pretendents aizpilda nolikuma 4. pielikuma „Līguma projekts” 5. pielikumu „Darbu daudzumu saraksts”, norādot vienības cenas ar precizitāti divi cipari aiz komata. Piedāvātā līgumcena bez pievienotās vērtības nodokļa (turpmāk tekstā – PVN) no Darbu daudzumu saraksta, tiek ierakstīta nolikuma 1.pielikumā „Piedāvājums”. Nolikuma 4. pielikuma „Līguma projekts” 5. pielikums „Darbu daudzumu saraksts” jāaizpilda un jāiesniedz arī elektroniski *MS Excel* formātā (piedāvājumam jāpievieno CD vai zibatmiņa vienā eksemplārā).
  2. Piedāvātā līgumcena jānosaka *euro*.
  3. Katrā vienības cenā jāietver visi nodokļi, nodevas un maksājumi un visas saprātīgi paredzamās ar konkrētā darba izpildi saistītās izmaksas, izņemot pievienotās vērtības nodokli.
  4. Vienību cenas tiek fiksētas uz visu Darba izpildes laiku un netiks pārrēķinātas, izņemot iepirkuma līgumā paredzētajos gadījumos.

## Apakšuzņēmēji

* 1. Ievērojot Publisko iepirkumu likuma 20.panta pirmās un otrās daļas noteikumus, un atbilstoši nolikuma 2. pielikumā „Kvalifikācija” sniegtajai formai, Pretendentam piedāvājumā jānorāda **visi** Pretendenta apakšuzņēmēji, kā arī apakšuzņēmēju apakšuzņēmēji, un katram no tiem izpildei nododamā Darba daļa, norādot izpildāmā darba apjomu no Darbu daudzumu saraksta naudas izteiksmē un procentos.
  2. Iepirkuma procedūrā izraudzītais Pretendents (līguma Izpildītājs) ir tiesīgs 7 (septiņas) dienas iepriekš informējot Pasūtītāju veikt apakšuzņēmēju nomaiņu, kā arī papildu apakšuzņēmēju iesaistīšanu līguma izpildē, izņemot turpmāk minēto gadījumu:
     1. iepirkuma līguma izpildes laikā Pretendents (līguma Izpildītājs) drīkst veikt to apakšuzņēmēju nomaiņu, kuri Pretendenta piedāvājumā norādīti kā apakšuzņēmēji, kuru veicamās Darba daļas vērtība ir 20% no kopējās iepirkuma līguma vērtības vai lielāka (ja Pretendents nav balstījies uz šo apakšuzņēmēju iespējām, lai apliecinātu savas kvalifikācijas atbilstību nolikumā noteiktajām prasībām), kā arī minētajiem kritērijiem atbilstošu apakšuzņēmēju iesaistīšanu līguma izpildē, ja Pretendents (līguma Izpildītājs) par to paziņojis Pasūtītājam un saņēmis Pasūtītāja rakstveida piekrišanu. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai, ja uz piedāvāto apakšuzņēmēju neattiecas Publisko iepirkumu likuma 39.1 panta pirmajā daļā minētie pretendentu izslēgšanas nosacījumi, ko Pasūtītājs pārbauda, ievērojot Publisko iepirkumu likuma 68.panta trešās daļas 3.punkta noteikumus.

## Cita informācija

* 1. Būvlaukums (būves vieta) ir brīvi pieejams apskatei.
  2. Pasūtītājs un Pretendents ar informāciju apmainās rakstiski latviešu valodā, nosūtot dokumentus pa pastu, elektroniski, vai piegādājot personiski.
  3. Izziņas un citus dokumentus, kurus Publisko iepirkumu likumā noteiktajos gadījumos izsniedz kompetentās institūcijas, Pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas.
  4. Pretendents sedz visus izdevumus, kas ir saistīti ar piedāvājuma sagatavošanu un iesniegšanu Pasūtītājam. Iesniegtos piedāvājumus, izņemot nolikumā noteiktajos gadījumos, Pretendentiem neatdod.
  5. Konkrētā līguma izpildei, lai pierādītu atbilstību nolikuma 2.pielikuma „Kvalifikācija” prasībām, Pretendents drīkst balstīties uz citu personu (tai skaitā apakšuzņēmēju) iespējām, neatkarīgi no savstarpējo attiecību tiesiskā statusa:
     1. šādā gadījumā Pretendents nolikuma 1. pielikumā „Piedāvājums” norāda visas personas, uz kuru iespējām savas kvalifikācijas pierādīšanai tas balstās, un pierāda Pasūtītājam, ka viņa rīcībā būs nepieciešamie resursi, iesniedzot šo personu un Pretendenta parakstītu apliecinājumu vai vienošanos par sadarbību un/vai resursu nodošanu Pretendenta rīcībā konkrētā līguma izpildei un apliecinājumu par gatavību slēgt sabiedrības līgumu;
     2. ja ar Pretendentu, kurš konkrētā līguma izpildei balstās uz citu personu iespējām, lai pierādītu atbilstību nolikuma 2. pielikuma „Kvalifikācija” prasībām, tiks nolemts slēgt iepirkuma līgumu, tad pirms iepirkuma līguma noslēgšanas Pretendentam ar personām, uz kuru iespējām tas balstās, jānoslēdz sabiedrības līgums Civillikuma 2241. – 2280.panta noteiktajā kārtībā un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam. Sabiedrības līguma noslēgšanu var aizstāt ar pilnsabiedrības nodibināšanu, iesniedzot reģistrācijas dokumenta kopiju.

## Iepirkuma komisijas tiesības

* 1. Ja Pretendents iesniedzis dokumentu atvasinājumus, tad šaubu gadījumā par iesniegtā dokumenta atvasinājuma autentiskumu komisija var pieprasīt Pretendentam uzrādīt iesniegto dokumentu atvasinājumu oriģinālus vai apliecinātas dokumentu kopijas.
  2. Piedāvājumu vērtēšanas gaitā komisijai ir tiesības pieprasīt, lai tiek izskaidrota tehniskajā un finanšu piedāvājumā iekļautā informācija.
  3. Komisija labo aritmētiskās kļūdas finanšu piedāvājumos.

## Iepirkuma komisijas pienākumi

* 1. Komisija nodrošina iepirkuma procedūras norises dokumentēšanu.
  2. Komisija nodrošina brīvu un tiešu elektronisku pieeju iepirkuma procedūras dokumentiem Alojas novada domes mājas lapā internetā [www.aloja.lv](http://www.aloja.lv), kā arī iespēju ieinteresētajiem piegādātājiem iepazīties uz vietas ar iepirkuma procedūras dokumentiem, sākot ar attiecīgās iepirkuma procedūras izsludināšanas brīdi.
  3. Ja ieinteresētais piegādātājs ir laikus rakstveidā (pa pastu, elektroniski vai piegādājot personīgi) pieprasījis papildu informāciju par iepirkuma procedūras dokumentos iekļautajām prasībām attiecībā uz piedāvājuma sagatavošanu un iesniegšanu vai pretendentu atlasi, komisija to sniedz elektroniski 5 (piecu) dienu laikā, bet ne vēlāk kā 6 (sešas) dienas pirms piedāvājuma iesniegšanas termiņa beigām. Vienlaikus ar papildus informācijas nosūtīšanu piegādātājam, kas uzdevis jautājumu, Pasūtītājs ievieto šo informāciju mājas lapā internetā [www.aloja.lv](http://www.aloja.lv), kurā ir pieejami iepirkuma procedūras dokumenti, norādot arī uzdoto jautājumu.
  4. Ja Pasūtītājs izdarījis grozījumus iepirkuma procedūras dokumentos, tas ievieto šo informāciju Pasūtītāja mājas lapā internetā [www.aloja.lv](http://www.aloja.lv), kurā ir pieejami iepirkuma procedūras dokumenti, ne vēlāk kā dienu pēc tam, kad paziņojums par grozījumiem iesniegts Iepirkumu uzraudzības birojam publicēšanai.
  5. Informācijas apmaiņu un uzglabāšanu veic tā, lai visi piedāvājumos iekļautie dati būtu aizsargāti, un Pasūtītājs varētu pārbaudīt piedāvājumu saturu tikai pēc to iesniegšanas termiņa beigām. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esamību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.
  6. Komisija vērtē Pretendentus un to iesniegtos piedāvājumus saskaņā ar Publisko iepirkumu likumu, iepirkuma procedūras dokumentiem, kā arī citiem normatīvajiem aktiem.
  7. Ja komisija konstatē, ka atbilstoši Publisko iepirkumu likuma 39.1, 40., 41., 42., 43. un 44.panta noteikumiem iesniegtajos dokumentos ietvertā informācija ir neskaidra vai nepilnīga, tā pieprasa, lai Pretendents vai kompetenta institūcija izskaidro vai papildina šajos dokumentos ietverto informāciju. Termiņu nepieciešamās informācijas iesniegšanai nosaka samērīgi ar laiku, kas nepieciešams šādas informācijas sagatavošanai un iesniegšanai. Ja komisija ir pieprasījusi izskaidrot vai papildināt iesniegtos dokumentus, bet Pretendents to nav izdarījis atbilstoši komisijas noteiktajām prasībām, komisijai nav pienākuma atkārtoti pieprasīt, lai tiek izskaidrota vai papildināta šajos dokumentos ietvertā informācija.
  8. Komisija sagatavo ziņojumu par iepirkuma procedūru ne vēlāk par dienu, kad tiek iesniegts publicēšanai paziņojums par iepirkuma procedūras rezultātiem. Ziņojumu, pamatojoties uz pieprasījumu, izsniedz 2 (divu) darbdienu laikā.

## Piegādātāja un Pretendenta tiesības

* 1. Piegādātājs un Pretendents var pieprasīt papildu informāciju par iepirkuma nolikumu. Papildu informāciju var pieprasīt rakstveidā, nosūtot to Pasūtītājam pa pastu, elektroniski vai piegādājot personiski. Papildu informācija jāpieprasa laikus, lai komisija, atbilstoši Publisko iepirkumu likuma 30.panta trešajā daļā noteiktajam termiņa ierobežojumam varētu to sniegt ne vēlāk kā 6 (sešas) dienas pirms piedāvājumu iesniegšanas termiņa beigām.
  2. Ja Pasūtītājs nepieciešamo informāciju par Pretendentu iegūst tieši no kompetentās institūcijas, datubāzēs vai no citiem avotiem, attiecīgais Pretendents ir tiesīgs iesniegt izziņu vai citu dokumentu par attiecīgo faktu, ja Pasūtītāja iegūtā informācija neatbilst faktiskajai situācijai.
  3. Piegādātājam un Pretendentam ir tiesības Publisko iepirkumu likumā noteiktajā kārtībā iesniegt Iepirkuma uzraudzības birojam iesniegumu par Pasūtītāja darbību saistībā ar konkursa likumību, ja tas uzskata, ka Pasūtītājs vai iepirkuma komisija nav ievērojuši iepirkuma regulējošo normatīvo aktu prasības un tādējādi pārkāpuši iesnieguma iesniedzēja likumīgās tiesības un intereses.
  4. Pēc iepirkuma līguma noslēgšanas Pretendents Pasūtītāja pieņemtos lēmumus var pārsūdzēt tiesā likumā noteiktajā kārtībā. Iepirkumu uzraudzības biroja iesniegumu izskatīšanas komisijas lēmuma pārsūdzēšana neaptur tā izpildi.

## Piedāvājumu atvēršana

* 1. Piedāvājumu atvēršana notiek atklātā iepirkuma komisijas sēdē.
  2. Piedāvājumus atver to iesniegšanas secībā, nosaucot Pretendentu, piedāvājuma iesniegšanas laiku, piedāvāto cenu un citas ziņas, kas raksturo piedāvājumu, kā arī pārliecinās par piedāvājuma nodrošinājumu pierādošu dokumentu esamību. Pēc sanāksmes dalībnieka pieprasījuma komisija uzrāda finanšu piedāvājumu, kurā atbilstoši pieprasītajai finanšu piedāvājuma formai norādīta piedāvātā cena, nodrošinot, ka netiek izpausta informācija, kas nav vispārpieejama.

## Pretendentu atlase

* 1. Iepirkuma komisija pārbauda piedāvājumu noformējuma atbilstību nolikuma 7.6., 7.8. un 7.9. punktu prasībām un atlasa pretendentus saskaņā ar izvirzītajām kvalifikācijas prasībām.
  2. Iepirkuma komisija neizskata Pretendenta piedāvājumu vai arī izslēdz Pretendentu no turpmākās dalības iepirkuma procedūrā jebkurā no šādiem gadījumiem:
     1. attiecībā uz Pretendentu ir iestājies kāds no Publisko iepirkumu likuma 39.1 pantā noteiktajiem pretendentu izslēgšanas vai piedāvājuma neizskatīšanas gadījumiem, ņemot vērā 39.1 panta ceturtajā daļā noteiktos termiņus;
     2. Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju un šai informācijai ir būtiska nozīme kvalifikācijas apliecināšanai;
     3. Pretendents nav iesniedzis kādu no iepirkuma nolikumā prasītajiem dokumentiem vai dokuments nesatur nolikumā prasīto informāciju, vai iesniegtā dokumenta oriģinālam nav juridiska spēka. Komisija nenoraida piedāvājumu, ja trūkstošo informāciju (papilddokumentus, papildinformāciju) iespējams iegūt Publisko iepirkumu likuma 45.pantā noteiktajā kārtībā;
     4. Pretendenta piedāvātajam personālam nav nolikuma 2. pielikuma „Kvalifikācija” prasībām atbilstošu būvprakses sertifikātu. Pretendenta personālam, kuram profesionālā kvalifikācija ir iegūta ārzemēs, nav Latvijas Republikas kompetentas institūcijas izdotu sertifikātu, kas apliecina ārvalstīs iegūtās izglītības un profesionālās kvalifikācijas atbilstību Latvijas Republikā noteiktajām prasībām;
     5. Pretendenta finanšu apgrozījums nav atbilstošs nolikuma 2. pielikuma „Kvalifikācija” prasībām;
     6. Pretendenta vispārējais apgrozāmo līdzekļu koeficients nav atbilstošs nolikuma 2. pielikuma „Kvalifikācija” prasībām;
     7. Pretendenta piedāvājumā norādītā pieredze nav atbilstoša nolikuma 2. pielikuma „Kvalifikācija” prasībām;
     8. Darba izpildei piedāvātā personāla piedāvājumā norādītā pieredze nav atbilstoša nolikuma 2. pielikuma „Kvalifikācija” prasībām;
     9. piedāvājuma nodrošinājums neatbilst nolikumā izvirzītajām prasībām;
     10. Pretendents, aizpildot nolikuma 4. pielikuma „Līguma projekts” 5. pielikumu „Darbu daudzumu saraksts”, ir to grozījis kādā no šiem veidiem: izlaidis atsevišķus darbu nosaukumus, papildinājis ar jauniem darbu nosaukumiem, grozījis darbu nosaukumu vai mērvienību vai nav norādījis kādam darbam cenu.
  3. Nolikuma 15.2.1. un 15.2.6. punkti ir attiecināmi uz katru piegādātāju apvienības dalībnieku, personālsabiedrības dalībnieku, 10.5.punktā minēto personu.
  4. Nolikuma 15.2.1. punkts attiecas uz tiem Pretendenta apakšuzņēmējiem, kā arī apakšuzņēmēju apakšuzņēmējiem, kuru veicamās Darba daļas vērtība ir 20% no kopējās iepirkuma līguma vērtības vai lielāka.
  5. Pasūtītājs ir tiesīgs izslēgt Pretendentu no turpmākās dalības iepirkuma procedūrā, kā arī neizskatīt Pretendenta piedāvājumu, ja Pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (ja Pretendents ir piegādātāju apvienība vai personālsabiedrība) nav pildījis ar Pasūtītāju noslēgtu iepirkuma līgumu vai vispārīgo vienošanos un tādēļ Pasūtītājs ir izmantojis iepirkuma līgumā vai vispārīgās vienošanās noteikumos paredzētās tiesības vienpusēji atkāpties no iepirkuma līguma vai vispārīgās vienošanās. Šo noteikumu piemēro, ja no dienas, kad Pasūtītājs vienpusēji atkāpies no līguma vai vispārīgās vienošanās, līdz piedāvājuma iesniegšanas dienai nav pagājuši trīs gadi.
  6. Pasūtītājs, pieņemot lēmumu par Pretendenta izslēgšanu no turpmākās dalības iepirkuma procedūrā saskaņā ar nolikuma 15.5.punktu, ņem vērā, cik būtisks ir pārkāpums, kas pieļauts tā iepirkuma līguma vai vispārīgās vienošanās izpildē, no kā Pasūtītājs vienpusēji atkāpies, kā arī slēdzamā iepirkuma līguma neizpildes risku. (PIL 39.2 pants)

## Tehnisko piedāvājumu atbilstības pārbaude

* 1. Tehnisko piedāvājumu atbilstības pārbaudē nosaka tehniskā piedāvājuma atbilstību nolikumā norādīto tehnisko prasību līmenim.
  2. Piedāvājumu vērtēšanas gaitā komisija ir tiesīga pieprasīt, lai tiek izskaidrota tehniskajā piedāvājumā iekļautā informācija.
  3. Komisija izslēdz Pretendentu no turpmākās dalības iepirkuma procedūrā, ja Pretendents ar tehnisko piedāvājumu un sniegtajām atbildēm uz komisijas jautājumiem nepierāda savu spēju būvdarbu laikā nodrošināt nolikumā norādīto tehnisko prasību izpildi.

## Finanšu piedāvājumu vērtēšana

* 1. Finanšu piedāvājumu vērtēšanas laikā komisija pārbauda, vai finanšu piedāvājumā nav aritmētisko kļūdu, vai nav saņemts nepamatoti lēts piedāvājums, kā arī izvērtē un salīdzina piedāvātās līgumcenas.
  2. Ja komisija konstatē aritmētiskās kļūdas, tā rīkojas šādi:
     1. ja konstatēta neatbilstība starp vienības cenu un piedāvāto līgumcenu, kas iegūta sareizinot vienības cenu ar apjomu, tad noteicošā ir norādītā vienības cena,
     2. ja konstatēta neatbilstība starp piedāvāto līgumcenu bez PVN un Darbu daudzumu sarakstā norādīto summu, tad noteicošā ir Darbu daudzumu sarakstā norādītā summa,
     3. ja konstatēta neatbilstība starp Darbu daudzumu saraksta redakciju papīra formātā un elektroniskajā formātā, tad komisija ņem vērā papīra formāta redakciju.
  3. Par kļūdu labojumu komisija paziņo Pretendentam.
  4. Vērtējot finanšu piedāvājumu, komisija ņem vērā labojumus.
  5. Piedāvājuma izvēles kritērijs ir iepirkuma nolikumam un tā pielikumiem atbilstošs piedāvājums ar viszemāko cenu par visu iepirkuma priekšmetu daļu izpildi.
  6. Ja komisija, pirms pieņem lēmumu par iepirkuma līguma slēgšanu, konstatē, ka vairāku Pretendentu piedāvātās līgumcenas ir vienādas, komisija izvēlas piedāvājumu ievērojot Publisko iepirkumu likuma 46. panta ceturtajā daļā minēto kritēriju. Ja starp Pretendentiem nav neviena, kurš atbilst iepriekš minētajam kritērijam, tad komisija izvēlas tā Pretendenta piedāvājumu, kuram nolikuma 2. pielikuma „Kvalifikācija” 2.2. a) punkta atbilstības pierādīšanai norādīts līgums ar lielāku līgumcenu.
  7. Ja piedāvājumu vērtēšanas laikā, sākot no Pretendentu piedāvājumu iesniegšanas dienas, stājas spēkā tādi normatīvie tiesību akti, kas pazemina vai paaugstina veicamā Darba izmaksas un kuru ietekme uz izmaksām ir precīzi nosakāma, tad iepirkuma komisija veic Pretendentu piedāvāto līgumcenu pārrēķinu, par ko informē visus Pretendentus.

## Iepirkuma pārtraukšana

* 1. Pasūtītājs var jebkurā brīdī pārtraukt iepirkuma procedūru, ja tam ir objektīvs pamatojums. Komisija nosūta nolikuma 20.5. punktā (PIL 32.p.trešā daļa) minēto informāciju visiem pretendentiem un iesniedz publicēšanai paziņojumu par iepirkuma procedūras rezultātiem, kā arī nosūta procedūras pārtraukšanas pamatojumu Iepirkumu uzraudzības birojam, norādot apstākļus, kas bija par pamatu procedūras pārtraukšanai. (PIL 38.p. otrā daļa).

## Publisko iepirkumu likuma 39.1 pantā noteikto izslēgšanas nosacījumu pārbaude

* 1. Pasūtītājs izslēdz Pretendentu no turpmākās dalības iepirkuma procedūrā jebkurā no Publisko iepirkuma likuma 39.1 pantā minētajiem gadījumiem.
  2. Ja Pasūtītāja rīcībā nonāk informācija, ka uz Pretendentu vai Publisko iepirkumu likuma 39.1panta pirmās daļas 7., 8. vai 9.punktā minētajām personām[[1]](#footnote-1) attiecas kāds no 39.1pantā noteiktajiem izslēgšanas nosacījumiem, Pasūtītājs informāciju pārbauda jebkurā iepirkuma procedūras stadijā līdz pat iepirkuma līguma noslēgšanai.
  3. Ja Pretendentam, kuram būtu piešķiramas līguma slēgšanas tiesības, vai Publisko iepirkumu likuma 39.1panta pirmās daļas 7., 8. vai 9.punktā minētajām personām, kuras Pretendents norādījis savā piedāvājumā, tiek konstatēts kāds no Publisko iepirkumu likuma 39.1panta pirmajā daļā noteiktajiem izslēgšanas nosacījumiem, komisija izslēdz Pretendentu no dalības iepirkuma procedūrā un izvēlas nākamo nolikuma prasībām atbilstošo Pretendentu uz kuru neattiecas Publisko iepirkumu likuma 39.1panta pirmajā daļā noteiktie izslēgšanas nosacījumi.
  4. Ja Pasūtītājs jau pēc lēmuma par iepirkuma procedūras rezultātiem pieņemšanas konstatē, ka uz Pretendentu vai Publisko iepirkumu likuma 39.1 panta pirmās daļas 7., 8. vai 9.punktā minētajām personām attiecas kāds no Publisko iepirkumu likuma 39.1panta pirmajā daļā minētajiem izslēgšanas nosacījumiem, tad Pasūtītājs nav tiesīgs slēgt iepirkuma līgumu ar konkrēto Pretendentu un pieņem jaunu lēmumu par iepirkuma procedūras rezultātiem, izvēloties nākamo nolikuma prasībām atbilstošo piedāvājumu ar zemāko cenu, vai pārtrauc iepirkuma procedūru nolikuma 18.1.punktā noteiktajā kārtībā.
  5. Lai pārbaudītu, vai ārvalstī reģistrēts vai pastāvīgi dzīvojošs Pretendents nav izslēdzams no dalības iepirkuma procedūrā saskaņā ar Publisko iepirkumu likuma 39.1panta pirmo daļu, iepirkuma komisija, izņemot šā panta vienpadsmitajā daļā minēto gadījumu, pieprasa, lai Pretendents iesniedz attiecīgās ārvalsts kompetentās institūcijas izziņu, kas apliecina, ka uz Pretendentu neattiecas šā panta pirmajā daļā noteiktie gadījumi. Termiņu izziņu iesniegšanai nosaka ne īsāku par 10 (desmit) darbdienām pēc pieprasījuma izsniegšanas vai nosūtīšanas dienas. Ja attiecīgais Pretendents noteiktajā termiņā neiesniedz minēto izziņu, komisija to izslēdz no dalības iepirkuma procedūrā. (PIL 39.1 p. desmitā daļa)

## Lēmuma pieņemšana, paziņošana un līguma slēgšana

* 1. Iepirkuma komisija atlasa pretendentus saskaņā ar izvirzītajām kvalifikācijas prasībām, pārbauda piedāvājumu atbilstību atklāta konkursa nolikumā noteiktajām prasībām un izvēlas piedāvājumu saskaņā ar izraudzīto piedāvājuma izvēles kritēriju (skat. nolikuma 17.5. punktu).
  2. Komisija 3 (trīs) darbdienu laikā vienlaikus informē visus pretendentus par pieņemto lēmumu attiecībā uz līguma slēgšanu, nosūtot informāciju elektroniski, izmantojot drošu elektronisko parakstu, un saglabājot pierādījumus par informācijas nosūtīšanas datumu un veidu.
  3. Ja tikai viens pretendents atbilst visām konkursa nolikumā vai paziņojumā par līgumu noteiktajām pretendentu atlases prasībām, komisija sagatavo un ietver iepirkuma procedūras ziņojumā pamatojumu tam, ka izvirzītās pretendentu atlases prasības ir objektīvas un samērīgas. Ja komisija nevar pamatot, ka izvirzītās pretendentu atlases prasības ir objektīvas un samērīgas, tā pieņem lēmumu pārtraukt iepirkuma procedūru (PIL 56.p. septītā daļa).
  4. Ja iepirkuma procedūra ir izbeigta vai pārtraukta, komisija 3 (trīs) darbdienu laikā vienlaikus informē visus pretendentus par visiem iepirkuma procedūras izbeigšanas vai pārtraukšanas iemesliem, un informē par termiņu, kādā Pretendents, ievērojot Publisko iepirkumu likuma 83.panta otrās daļas 1. vai 2.punktā noteikto termiņu, var iesniegt Iepirkumu uzraudzības birojam iesniegumu par iepirkuma procedūras pārkāpumiem.
  5. Komisija, informējot par rezultātiem, ir tiesīga neizpaust konkrēto informāciju, ja tā var kaitēt sabiedrības interesēm vai tādējādi tiktu pārkāptas piegādātāja likumīgās komerciālās intereses vai godīgas konkurences noteikumi.
  6. Komisija iespējami īsā laikā, bet ne vēlāk kā 3 (triju) darbdienu laikā pēc pretendentu informēšanas par iepirkuma procedūras rezultātiem, iesniedz publicēšanai paziņojumu par iepirkuma procedūras rezultātiem, ja pieņemts lēmums par iepirkuma līguma noslēgšanu vai iepirkuma procedūras izbeigšanu vai pārtraukšanu. (PIL 27.p.)
  7. Izraudzītajam Pretendentam:
     1. jāreģistrējas Latvijas Būvkomersantu reģistrā 7 (septiņu) darbdienu laikā no brīža, kad Pasūtītājs uzaicinājis Pretendentu parakstīt līgumu. Pretendents tiesīgs veikt komercdarbību būvniecības jomās, kurās tas reģistrēts Latvijas Būvkomersantu reģistrā, tas ir, kurās tam ir attiecīgi speciālisti ar patstāvīgās prakses tiesībām;
     2. jāparaksta un jāiesniedz Pasūtītājam iepirkuma līgums 7 (septiņu) darbdienu laikā no brīža, kad Pasūtītājs uzaicinājis Pretendentu parakstīt līgumu;
     3. 14 (četrpadsmit) dienu laikā pēc līguma parakstīšanas jāiesniedz Pasūtītājam asfaltbetona piegādes līguma kopiju ar Pretendenta piedāvājumā norādīto asfaltbetona ražotāju (ja piegādās ražotājs) vai piegādātāju par asfaltbetona piegādi iepirkuma dokumentācijā norādītajā apjomā un kvalitātē (ja vien Pretendents pats nebūs asfaltbetona ražotājs). Pretendents, slēdzot asfaltbetona piegādes līgumu, izlemj, vai komercnoslēpumu saturošu informāciju iekļauj līgumā vai pievieno pielikumā. Komercnoslēpumu saturošus līguma pielikumus iepirkuma komisijai nav jāiesniedz. Par komercnoslēpumu saturošas informācijas neizpaušanu, ja iesniegtā līguma kopija tādu satur, atbild Pasūtītājs. Līgums stājas spēkā dienā, kad Pasūtītājs elektroniski paziņojis Izpildītājam par to, ka šī punkta prasība ir izpildīta.
     4. 14 (četrpadsmit) dienu laikā pēc līguma parakstīšanas jāiesniedz **Pasūtītāja projekta vadītājam** līguma izpildes spējas garantija atbilstoši nolikuma 4.pielikuma „Līguma projekts” 7.pielikuma „Finanšu garantiju noteikumi” prasībām. Līguma izpildes spējas garantijas apjomam jābūt 12 (divpadsmit) % apmērā no līgumcenas (bez PVN). Līgums stājas spēkā dienā, kad elektroniski paziņojis Izpildītājam, ka šī punkta prasība ir izpildīta. Ja Izpildītājam jāiesniedz arī asfaltbetona piegādes līguma kopija, tad līgums stājas spēkā pēc abu nosacījumu izpildes.
  8. Iepirkuma līgumu slēdz ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojā nav Publisko iepirkumu likuma 83.pantā noteiktajā kārtībā iesniegts iesniegums par iepirkuma procedūras pārkāpumiem. Nogaidīšanas termiņš ir (PIL 67.p.ceturtā, piektā, piektā prim daļa):
     1. 10 (desmit) dienas pēc dienas, kad informācija par iepirkuma procedūras rezultātiem nosūtīta visiem pretendentiem pa faksu vai elektroniski, izmantojot drošu elektronisko parakstu, un papildus viena darbdiena;
     2. 15 (piecpadsmit) dienas pēc informācijas par iepirkuma procedūras rezultātiem nosūtīšanas dienas, ja kaut vienam pretendentam tā nosūtīta pa pastu, un papildus viena darbdiena;
     3. ja nogaidīšanas termiņa pēdējā diena ir darbdiena, pirms kuras bijusi brīvdiena vai svētku diena, nogaidīšanas termiņš pagarināms par vienu darbdienu.
  9. Iepirkuma līgumu slēdz uz Pretendenta piedāvājuma pamata atbilstoši nolikuma 4.pielikumam „Līguma projekts”. Līgumam pievieno izraudzītā Pretendenta piedāvājumā nosauktos datus par personālu un apakšuzņēmējiem, kā arī to iepirkuma laikā veikto saraksti ar Pretendentu, kas ir svarīga līguma izpildei.
  10. Komisija ir tiesīga izvēlēties nākamo piedāvājumu ar zemāko cenu, ja Pretendents nolikumā noteiktajā termiņā:
      1. nav reģistrēts Latvijas Būvkomersantu reģistrā,
      2. atsakās slēgt līgumu vai neiesniedz parakstītu līgumu,
      3. neiesniedz asfaltbetona piegādes līguma kopiju nolikuma 20.7.3.apakšpunktā noteiktajos gadījumos;
      4. neiesniedz izpildes spējas garantiju atbilstoši nolikuma 20.7.punkta 20.7.4.apakšpunkta un līguma projekta 7.pielikuma „Finanšu garantiju noteikumi” prasībām.
  11. Pirms lēmuma pieņemšanas par līguma noslēgšanu ar nākamo pretendentu, komisija izvērtē nākamo pretendentu atbilstoši Publisko iepirkumu likuma 56. panta sestās daļas noteikumiem. Ja arī nākamais Pretendents atsakās slēgt līgumu vai nolikumā noteiktajā termiņā neiesniedz parakstītu iepirkuma līgumu, vai neizpilda kādu nolikuma iepriekšējā punkta apakšpunktā noteikto prasību, tad komisija pieņem lēmumu *pārtraukt* konkursu, neizvēloties nevienu piedāvājumu.

Iepirkumu komisijas priekšsēdētājs Māris Možvillo

1.pielikums

Atklāta konkursa nolikumam

„Valsts reģionālā autoceļa P15

Ainaži – Matīši no 27,549 līdz 29,919 km

un tilta pār Salacu pārbūve”

ID Nr. AND/2015/27

**PIEDĀVĀJUMS**

|  |  |
| --- | --- |
| Pretendenta nosaukums |  |
| Reģistrācijas Nr. |  |
| Juridiskā adrese |  |
| Faktiskā adrese |  |
| E-pasta adrese |  |
| Kontaktpersona |  |
| Kontaktpersonas tālr./fakss, e-pasts |  |
| Bankas nosaukums, filiāle |  |
| Bankas kods |  |
| Norēķinu konts |  |

Piedāvājam veikt **Valsts reģionālā autoceļa P15 Ainaži – Matīši no 27,549 līdz 29,919 km un tilta pār Salacu pārbūvi** saskaņā ar iepirkuma AND/2015/27līguma projektu par:

|  |  |  |
| --- | --- | --- |
|  | | **Līgumcenu bez PVN cipariem**  **(EUR)** |
| **1.daļa** Tilts pār Salacu ar tilta pieejām – 0,185 km kopgarumā | |  |
| **2.daļa** Valsts reģionālā autoceļa P15 Ainaži – Matīši posms no 28,859 km līdz 29,919 km – 1,060 km kopgarumā | |  |
| **3.daļa** Valsts reģionālā autoceļa P15 Ainaži – Matīši posms no 28,069 km līdz 28,674 km – 0,605 km kopgarumā | |  |
| **4.daļa** Valsts reģionālā autoceļa P15 Ainaži – Matīši posms no 27,549 km līdz 28,069 km – 0,520 km kopgarumā | |  |
| **Kopā:** |  |

1. Apliecinām piedāvājumā sniegto ziņu patiesumu un precizitāti.
2. Mums, kā arī katram mūsu norādītajam apakšuzņēmējam, kura veicamo būvdarbu vērtība ir vismaz 20 % no kopējās iepirkuma līguma vērtības, personālsabiedrības biedram (ja pretendents ir personālsabiedrība), un katrai mūsu norādītajai personai, uz kuras iespējām mēs balstāmies, lai apliecinātu, ka kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, nav iestājies neviens no Publisko iepirkumu likuma 39.1 panta pirmajā daļā minētajiem nosacījumiem, ņemot vērā 39.1 panta ceturtajā daļā noteiktos termiņus.
3. Piekrītam visām iepirkuma AND/2015/27nolikumā izvirzītajām prasībām.
4. Esam veikuši nolikuma 4. pielikuma „Līguma projekts” 3. pielikuma „Specifikācijas”, 4. pielikuma „Rasējumi” un 5. pielikuma „Darbu daudzumu saraksts” detalizācijas pakāpes novērtēšanu.
5. Nolikuma 4. pielikuma „Līguma projekts” 3. pielikumā „Specifikācijas”, 4. pielikumā „Rasējumi” un 5. pielikumā „Darbu daudzumu saraksts” esam apzinājuši tos darbus un to izmaksas, kas ir nepieciešami, lai izpildītu Darbu.
6. Piedāvātajā līgumcenā esam ievērtējuši iepriekšējā punktā konstatētās izmaksas un resursus izpētes, projektēšanas vai aprēķinu veikšanai līdz tādai detalizācijas pakāpei, kāda ir nepieciešama Darba izpildei līguma projektā noteiktajā kvalitātē un termiņā.

|  |  |
| --- | --- |
| Pretendenta pārstāvis |  |
|  | (amats, paraksts, vārds, uzvārds, zīmogs) |

2.pielikums

Atklāta konkursa nolikumam

„Valsts reģionālā autoceļa P15

Ainaži – Matīši no 27,549 līdz 29,919 km

un tilta pār Salacu pārbūve”

ID Nr. AND/2015/27

### **KVALIFIKĀCIJA**

**2.1. Finanšu rādītāji**

2.1.1. Finanšu apgrozījums.

Pretendenta kopējam finanšu apgrozījumam iepriekšējo divu auditēto un apstiprināto gada pārskatu gados vidēji jābūt vismaz 200% apmērā no piedāvātās līgumcenas bez PVN, bet ne mazāk kā 5 500 000 EUR. ( Ja Pretendenta komercdarbības laiks ir īsāks, tad vidējo kopējā finanšu apgrozījuma lielumu aprēķina proporcionāli, no komercdarbības uzsākšanas brīža). Pretendenta, kurš piedāvājumu iesniedz atbilstoši šī nolikuma 4.1.2., 4.1.3. vai 10.5. punkta prasībām, dalībnieku/personu finanšu apgrozījumi skaitāmi kopā.

|  |  |
| --- | --- |
| **Gads** | **Kopējais finanšu apgrozījums bez PVN**  **(tūkst. EUR)** |
|  |  |
|  |  |
| Kopā |  |
| Vidēji =Kopā/2 |  |

2.1.2. Vispārējais apgrozāmo līdzekļu koeficients.

Pretendenta vispārējam apgrozāmo līdzekļu koeficientam = (apgrozāmie līdzekļi /īstermiņa parādi) saskaņā ar pēdējās, normatīvajos aktos noteiktajos termiņos auditētās un zvērināta revidenta apstiprinātās gada pārskatam pievienotās finanšu gada bilances datiem jābūt ne mazākam par 1,00 (viens komats nulle nulle). Pretendentam, kurš piedāvājumu iesniedz atbilstoši šī nolikuma 4.1.2., 4.1.3. vai 10.5. punkta prasībām, iepriekš prasītajam vispārējam apgrozāmo līdzekļu koeficientam jābūt katram dalībniekam, kā arī katrai personai, uz kuras spējām balstās Pretendents, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām.

2.1.3. Pretendents pierāda savu atbilstību 2.1.1. un 2.1.2. prasībām, iesniedzot pēdējā auditētā un apstiprinātā gada pārskata dokumentus.

|  |  |  |
| --- | --- | --- |
| **Datums** | **Pretendents, dalībnieki, personas** | **Vispārējais apgrozāmo līdzekļu koeficients** =  (apgrozāmie līdzekļi /īstermiņa parādi) |
| \_\_.\_\_\_.201\_\_\_\* |  |  |

\* Pretendentam ierakstīt pēdējā auditētā gada paskata bilances beigu datumu

**2.2. Pretendenta pieredze**

2.2.1. Pretendentam (Pretendentam, kurš piedāvājumu iesniedz atbilstoši šī nolikuma 4.1.2., 4.1.3. vai 10.5. punkta prasībām, dalībnieku/personu pieredze skaitāma kopā) iepriekšējo 5 (piecu) gadu laikā **jābūt šādai būvdarbu** ( būvdarbi šī nolikuma izpratnē ir – būves pārbūve (rekonstrukcija), būves atjaunošana (renovācija) vai jaunbūve) **veikšanas pieredzei** :

a) izpildītiem un pabeigtiem vismaz **vienam** autoceļu būvdarbu līgumam un **vienam** tiltu, ar vismaz trīs izbūvētu laidumu vismaz 70 metru kopgarumā, būvdarbu līgumam, kas veikti uz valsts autoceļiem un to maršrutos ietilpstošajos ielu posmos vai līdzīgas nozīmes autoceļiem ārvalstīs, autoceļu būvdarbu līgumam vismaz ***1 600 000* EUR** bez PVN apmērā un tiltu būvdarbu līgumam vismaz ***550 000* EUR** bez PVN apmērā, un šo līgumu ietvaros izbūvētajiem objektiem jābūt pieņemtiem ar darbu pabeigšanas aktu vai nodotiem ekspluatācijā, ja tas paredzēts, atbilstoši normatīvo aktu prasībām;

b) vienā no a) apakšpunktā norādītajiem līgumiem gada vidējā diennakts satiksmes intensitāte (AADT) objekta posmā pirms būvdarbu uzsākšanas bija vismaz ***800* auto/diennaktī**;

c) šādu specifisku būvdarbu vadīšanā:

* minerālmateriālu pamata izbūve ar būvniecības darbu apjomu vienā objektā ne mazāku kā 20 000 (divdesmit tūkstoši) m2;
* karstā asfaltbetona izbūve ar būvniecības darbu apjomu vienā objektā ne mazāku kā 15 000 (piecpadsmit tūkstoši) m2;
* līmētās hidroizolācijas izbūve ar būvniecības darbu apjomu vienā objektā ne mazāku kā 500 (piecsimt) m2;
* jaunas monolītā laiduma konstrukcijas betonēšana ar būvniecības darbu apjomu vienā objektā ne mazāku kā 110 (viens simts desmit) m3.

Katrs specifiskais darbs drīkst būt izpildīts citā objektā, bet katram no šiem objektiem jābūt pieņemtiem ar darbu pabeigšanas aktu vai nodotam ekspluatācijā, ja tas paredzēts atbilstoši normatīvo aktu prasībām.

2.2.2. Lai apliecinātu pieredzi, zemāk norādītās tabulas veidā jāiesniedz informācija par objektiem, kas atbilst 2.2.1.apakšpunktā minētajām prasībām.

|  |  |  |
| --- | --- | --- |
| **Objekta nosaukums, līguma Nr.** | **Norādīt atbilstību 2.2.1. apakšpunktā minētajām prasībām**  **Līguma summa / specifisko darbu nosaukums un apjoms / ceļa kategorija / AADT** | **Pasūtītājs, kontaktpersona, tālrunis, e-pasts** |
|  |  |  |
|  |  |  |

2.2.3. Pretendentam jāiesniedz būvdarbu izpildi un objekta ekspluatācijā nodošanu apliecinošus dokumentus, kas pierāda tabulā norādīto līgumu atbilstību 2.2. punkta prasībām.

**2.3. Personāla pieredze**

2.3.1. Pretendentam norādīt informāciju par atbildīgo būvdarbu vadītāju, kuram jābūt sertificētam būvdarbu vadītājam, kas tiesīgs vadīt  *ceļu un tiltu* būvdarbus un kuram iepriekšējo 5 (piecu) gadu laikā jābūt būvdarbu vadītāja pieredzei:

a) šādu specifisku būvdarbu vadīšanā:

* *minerālmateriālu pamata izbūve* ar būvniecības darbu apjomu vienā objektā ne mazāku kā 20 000 (divdesmit tūkstoši) m2;
* *karstā asfaltbetona izbūve* ar būvniecības darbu apjomu vienā objektā ne mazāku kā 15 000 (piecpadsmit tūkstoši) m2;
* *līmētās hidroizolācijas izbūve* ar būvniecības darbu apjomu vienā objektā ne mazāku kā 500 (piecsimt) m2;
* *jaunas monolītā laiduma konstrukcijas betonēšana* ar būvniecības darbu apjomu vienā objektā ne mazāku kā 110 (viens simts desmit) m3.

b)AADT objektā pirms būvdarbu uzsākšanas bija vismaz ***800* auto/diennaktī**;

Derīga ir pieredze, kas iegūta tieši vadot būvdarbus, vai pieredze, kas iegūta galvenā būvuzņēmēja vai pasūtītāja iecelta atbildīgā būvdarbu vadītāja statusā. Katrs specifiskais darbs drīkst būt izpildīts citā objektā, bet visiem uzrādītajiem objektiem ir jābūt pieņemtiem ar darbu pabeigšanas aktu vai nodotiem ekspluatācijā, ja tas paredzēts atbilstoši normatīvo aku prasībām. Būvdarbu vadītāja pieredzi apliecina akts par izpildītiem būvdarbiem, segto darbu akti objektā vai citi dokumenti, kuri pierāda, ka attiecīgā persona ir veikusi attiecīgos pienākumus un parakstījusi attiecīgos dokumentus;

2.3.2. Lai apliecinātu piedāvātā atbildīgā būvdarbu vadītāja pieredzi, tabulā jānorāda informācija, kas pierāda atbilstību 2.3.1.apakšpunktā minētajām prasībām, un jāiesniedz tabulā norādīto būvdarbu vadītāja pieredzi apliecinošus dokumentus.

Atbildīgais būvdarbu vadītājs: \_\_\_\_\_\_\_\_\_\_\_\_\_\_\_\_\_\_\_\_

/Vārds, Uzvārds/

|  |  |  |  |  |
| --- | --- | --- | --- | --- |
| **Nr. p.k.** | **Objekta nosaukums,**  **būvdarbu pasūtītājs** | **Amata pienākums, būvdarbu veicējs** | **Būvdarbu veikšanas gads objektā** | **Specifiskā darba nosaukums/apjoms / AADT** |
| 1 |  |  |  |  |
| 2 |  |  |  |  |
|  |  |  |  |  |
|  |  |  |  |  |

**2.4. Apakšuzņēmēju saraksts**

Jāuzrāda visi Pretendenta apakšuzņēmēji un apakšuzņēmēju apakšuzņēmēji un tiem izpildei nododamā Darba daļa.[[2]](#footnote-2)

|  |  |  |  |  |
| --- | --- | --- | --- | --- |
| **Nr.**  **p.k.** | **Apakšuzņēmēja nosaukums** | **Veicamā Darba daļa** | | |
| **Nosaukums no Darba daudzumu saraksta** | **Apjoms**  **(*euro )*** | **% no piedāvātās līgumcenas** |
| **I.** | **Veicamā Darba daļa 20% vai lielāka:** |  |  |  |
| 1. |  |  |  |  |
| 2. |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  | Kopā |  |  |
| **II.** | **Veicamā Darba daļa mazāka par 20%:** |  |  |  |
|  |  |  |  |  |
| 1. |  |  |  |  |
| 2. |  |  |  |  |
|  |  |  |  |  |
|  |  |  |  |  |
|  |  | Kopā |  |  |
|  |  | **Kopā (I+II)** |  |  |

|  |  |
| --- | --- |
| Pretendenta pārstāvis |  |
|  | (amats, paraksts, vārds, uzvārds, zīmogs) |

3.pielikums

Atklāta konkursa nolikumam

„Valsts reģionālā autoceļa P15

Ainaži – Matīši no 27,549 līdz 29,919 km

un tilta pār Salacu pārbūve”

ID Nr. AND/2015/27

### **DARBA ORGANIZĀCIJA**

Darba organizācijas aprakstam ir jāpierāda tehniskā piedāvājuma atbilstība nolikumā norādīto tehnisko prasību līmenim. Apraksts noformējams brīvā formā, īsi, norādot tikai tos resursus, kas nepieciešami Darba izpildei pa Darba daļām (līgumiem) un objektiem, saturā ievērojot turpmāk noteikto secību.

**1. *Organizatoriskā struktūrshēma.*** Kopējā struktūrshēmā jāatspoguļo visas Darba izpildē iesaistītās Pretendenta struktūrvienības, tai skaitā, jānorāda visi Darba izpildē iesaistītie būvuzņēmēji, norādot to veicamo Darba daļu %.

**2. *Galvenās būvmašīnas un iekārtas****.* Jānorāda asfaltbetona rūpnīcas un citu galveno (atbilstoši Specifikācijām) nepieciešamo būvmašīnu un iekārtu, kas tiks izmantotas līguma izpildē, nosaukums, izgatavotājs, izgatavošanas gads, svarīgākie tehniskie dati par atbilstību Specifikāciju prasībām un pieejamības apraksts (vai īpašumā; ja nomā, patapinājumā vai tml., tad - no kā, ar kādiem nosacījumiem; pievienot nomas, patapinājuma vai tml. līguma vai priekšlīguma kopiju aiz Darba organizācijas apraksta ).

**2.1.** Ja asfaltbetonu plānots piegādāt no asfaltbetona rūpnīcas, kura tiks uzstādīta vai pārvietota tikai uz Darba izpildes laiku, tad papildus šajā pielikumā noteiktajiem dokumentiem aiz Darba organizācijas apraksta jāpievieno:

1) asfaltbetona rūpnīcas īpašnieka apliecinājums, kurā īpašnieks piekrīt rūpnīcas pārvietošanai, uzstādīšanai un asfaltbetona ražošanai piedāvājumā norādītajā vietā, termiņā un apjomā,

2) zemesgabala īpašnieka apliecinājums, kurā īpašnieks piekrīt rūpnīcas uzstādīšanai un asfaltbetona ražošanai piedāvājumā norādītajā vietā, termiņā un apjomā,

3) pašvaldības, kuras administratīvajā teritorijā plānota asfaltbetona rūpnīcas uzstādīšana, izziņa vai līdzvērtīgs dokuments, kurā apliecināts, ka saskaņā ar pašvaldības teritorijas plānojumu ir iespējama asfaltbetona rūpnīcas uzstādīšana un asfaltbetona ražošana piedāvājumā norādītajā vietā, termiņā un apjomā.

**2.2.** Sagatavojot piedāvājumu Pretendentam jāņem vērā, ka:

1) ar pieejamajām būvmašīnām un iekārtām Pretendentam jādemonstrē spēja izbūvēt objektu atbilstoši Specifikāciju prasībām noteiktajā būvdarbu termiņā;

2) neatkarīgi no asfaltbetona rūpnīcas atrašanās vietas, līguma izpildē tam jānodrošina asfaltbetona transportēšana un iestrāde objektā tādā kvalitātē, lai sasniegtu Specifikācijās noteiktās prasības attiecībā uz asfaltbetona segumu. Asfaltbetona rūpnīcai jānodrošina visu būvdarbos izmatojamo asfaltbetona maisījumu ražošana, un ražošanas procesam jānodrošina visu būvprojektā izvirzīto asfaltbetona īpašību kontroli atbilstoši Specifikāciju prasībām.

**3.** ***Galvenie būvmateriāli.*** Jānorāda galveno būvmateriālu dati, aizpildot tabulu. Piedāvājumam jāpievieno materiāla ražotāja apliecinājums par gatavību saražot materiālu līgumā nepieciešamajā apjomā un kvalitātē. Būvizstrādājumiem, kuru atbilstības apliecināšanai nepieciešams ražošanas procesa kontroles sertifikāts, aiz Darba organizācijas apraksta jāpievieno akreditētas institūcijas izdota sertifikāta kopija.

|  |  |  |  |
| --- | --- | --- | --- |
| **Darbu un materiālu nosaukumi** | **Izcelsmes**  **vieta** | **Apjoms** | **Materiāla atbilstības un nepieciešamā apjoma pieejamības apliecinājums** |
| *Norādīt galvenos būvmateriālus atbilstoši Latvijas Valsts ceļu un nolikuma 4. pielikuma “Līguma projekts” 3.pielikumā pievienotajām specifikācijām* |  |  | *Dokumentu nosaukumi*  *(dokumentu kopijas pievienot aiz Darba organizācijas apraksta)* |

**4. *Satiksmes organizācija un transportēšanas ceļi*.** Jāapraksta satiksmes organizēšana objektā. Jānorāda ceļus, pa kuriem pārvadās būvmateriālus, ja kravu skaits pārsniedz 10 (desmit) vienā diennaktī.

**5.** ***Kvalitātes nodrošināšanas sistēma.*** Jāapraksta kvalitātes nodrošināšanas sistēma. Tai jābūt piemērotai Specifikācijās noteikto prasību izpildei, t.sk., detalizēti jānorāda asfaltbetona piegādes maršruti līdz būvobjektam, attālums, orientējošais laiks ceļā, izmantojamā tehnika un citi pasākumi, kas nodrošina asfaltbetona piegādi un ieklāšanu Specifikācijās noteiktajā kvalitātē.

**6*. Darba veikšanas kalendārais grafiks.*** Tabulas veidā jānorāda Darbu daudzumu sarakstā minēto galveno darbu izpildes termiņi atbilstoši līguma projektā un Specifikācijās norādītajām prasībām.

**7. *Naudas plūsma.*** Tabulas veidā jāattēlo plānotā naudas plūsma pa mēnešiem, ievērojot līguma projektā noteikto maksāšanas kārtību.

## 

4.pielikums

Atklāta konkursa nolikumam

„Valsts reģionālā autoceļa P15

Ainaži – Matīši no 27,549 līdz 29,919 km

un tilta pār Salacu rekonstrukcija”

ID Nr. AND/2015/27

### **LĪGUMA PROJEKTS**

|  |  |  |  |
| --- | --- | --- | --- |
| Alojā, | 2015. gada *\_\_\_\_\_.\_\_\_\_\_\_\_\_\_\_\_* | Līguma reģistrācijas numurs |  |

**Alojas** **novada** **dome**, reģistrācijas Nr.90000060032, kuras vārdā un interesēs, saskaņā ar Alojas novada domes 2013. gada 25. septembra saistošajiem noteikumiem Nr.9 „Alojas novada pašvaldības nolikums” un likumu „Par pašvaldībām” rīkojas domes priekšsēdētājs **Valdis Bārda**, turpmāk tekstā – Pasūtītājs, no vienas puses

un ***\_\_\_\_\_\_\_\_\_\_\_\_\_\_\_*** *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* personā, kurš darbojas pamatojoties uz *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* (turpmāk tekstā – Izpildītājs), no otras puses, saskaņā ar atklāta konkursa „Valsts reģionālā autoceļa P15 Ainaži – Matīši no 27,549 līdz 29,919 km un tilta pār Salacu pārbūve” (identifikācijas Nr. AND/2015/27) iepirkuma komisijas 2015.gada *\_\_\_. \_\_\_\_\_\_\_\_\_\_\_\_\_* lēmumu noslēdz šādu būvdarbu līgumu:

#### Definīcijas

* 1. Būves vieta (būvlaukums, objekts, būvobjekts) ir Darba tiešās izpildes vieta.
  2. Dienas ir kalendārās dienas.
  3. Defekts ir jebkuras izpildītā Darba daļas neatbilstība līguma vai normatīvo aktu prasībām, kas atklājusies līguma izpildes un garantijas termiņa laikā.
  4. Apakšuzņēmējs ir Izpildītāja vai tā apakšuzņēmēja piesaistīta vai nolīgta persona, kura veic būvdarbus, kas nepieciešami ar Pasūtītāju noslēgta publiska būvdarbu līguma izpildei, neatkarīgi no tā, vai šī persona būvdarbus veic Izpildītājam vai citam apakšuzņēmējam.
  5. Būvinženieris ir Pasūtītāja nolīgta persona, kura vada šajā līgumā noteiktā Darba būvdarbu uzraudzību.
  6. Būvuzraugs ir Būvinženiera pārstāvis, kurš veic Darba izpildes uzraudzību, tajā skaitā būvuzraudzību saskaņā ar Ministru kabineta 2014.gada 19.augusta noteikumiem Nr. 500 „Vispārīgie būvnoteikumi”.
  7. Autoruzraugs ir būvprojekta autora pārstāvis, kurš veic Darba izpildes autoruzraudzību saskaņā ar Ministru kabineta 2014.gada 19.augusta noteikumiem Nr. 500 „Vispārīgie būvnoteikumi”.
  8. Atbildīgais būvdarbu vadītājs ir Izpildītāja norīkota persona, kura Izpildītāja vārdā vada Darba izpildi būves vietā.
  9. Projekta vadītājs ir Pasūtītāja pārstāvis, kurš ir norīkots pārstāvēt Pasūtītāju: pieņemt lēmumus, dot rīkojumus un saskaņojumus līgumā paredzētajos gadījumos.

#### Līguma priekšmets

* 1. Pasūtītājs pasūta un Izpildītājs apņemas veikt **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ būvdarbus**(turpmāk tekstā – Darbs) līgumā noteiktajā laikā.
  2. Izpildot Darbu, Izpildītājs ievēro līgumā un tā pielikumos iekļautos noteikumus, kas ir viens otru savstarpēji papildinoši un ir šī līguma neatņemama sastāvdaļa. Ja līguma un tā pielikumu noteikumos konstatē pretrunas, tad dokumentu prioritāte ir šāda:
     1. Šis līgums.
     2. Līguma dati 1. pielikums.
     3. Iepirkuma sarakste 2. pielikums.
     4. Specifikācijas 3. pielikums.
     5. Rasējumi 4. pielikums.
     6. Darbu daudzumu saraksts 5. pielikums.
     7. Būvdarbu garantijas noteikumi 6. pielikums.
     8. Finanšu garantiju noteikumi 7. pielikums.
     9. Piedāvājums 8. pielikums.
     10. Prasības personāla pieredzei 9. pielikums
  3. Nojauktās konstrukcijas un atgūtie materiāli (satiksmes organizācijas zīmes, ceļa stabi, tiltu konstrukcijas, izraktais un nofrēzētais materiāls, kokmateriāli u.c.) ir Pasūtītāja īpašums.

#### Darba izmaiņas

* 1. Būvinženieris drīkst ierosināt veicamajam Darbam izmainīt tehniskās prasības, apjomu vai to papildināt, uzdodot veikt līgumā sākotnēji neparedzētus darbus un noteikt ar izmaiņām saistītus Darba pabeigšanas termiņa grozījumus gadījumos, kad tas nepieciešams, lai nodrošinātu būves atbilstību būvprojekta mērķim. Izmaiņu akts, ar kuru noteiktas Darba izmaiņas, ir šī līguma sastāvdaļa un Izpildītājam jāpilda bezierunu kārtībā. Darba izmaiņas nedrīkst pārsniegt šādas robežas:
     1. kāda līgumā sākotnēji paredzēta darba apjoms nedrīkst mainīties vairāk par 30 (trīsdesmit) %, ja tā dēļ Darba cena mainās vairāk par 2 (diviem) % no līgumcenas,
     2. Darba izmaiņas nedrīkst ietvert darbus, kādi sākotnēji nav paredzēti Darbu daudzumu sarakstā, ja to cena pārsniedz 0,5 (nulle komats pieci) % no līgumcenas,
     3. Darba izmaiņām nepieciešamais kopējais Darba pabeigšanas termiņa pagarinājums nedrīkst pārsniegt 90 dienas,
     4. kopējās Darba izmaiņas nedrīkst palielināt līgumcenu vairāk par 4,5 (četriem komats pieciem)%.
  2. Darba izmaiņām piemēro tādas pašas cenas kā analogiem darbiem līgumā, bet darbiem, kam analogu līgumā nav, cenu nosaka Projekta vadītājs (saskaņā ar Pasūtītāja iekšējo procedūru „Būvdarbi”), vadoties no līdzīga rakstura darbu cenām līgumā un Izpildītāja iesniegtās un Būvinženiera saskaņotās cenas kalkulācijas, vai, ja līdzīga rakstura darbu cenas līgumā nav, vadoties no Izpildītāja iesniegtās un Būvinženiera saskaņotās cenas kalkulācijas un līdzīga rakstura darbu cenām citos Pasūtītāja līgumos.
  3. Par Darba izmaiņām Būvinženieris sagatavo izmaiņu aktu sistēmā BUVIS un izsniedz vienu eksemplāru Izpildītājam, vienu eksemplāru Pasūtītājam un vienu glabā Uzraudzības dokumentos.
  4. Izmaiņu aktam jābūt Projekta vadītāja apstiprinātam.
  5. Izmaiņu akts nav nepieciešams, ja konstatēta faktiski uzmērītā darba daudzuma atšķirība no Darbu daudzumu sarakstā paredzētā.
  6. Šis ir vienības cenu līgums, un Darbu daudzumu sarakstā vai ar Izmaiņu aktiem izmainītie darbu daudzumi ir aptuveni un var atšķirties no faktiski paveiktā un uzmērītā darba apjoma. Faktiski paveiktais apjoms, ieskaitot saskaņā ar 3.1.punktu uzdotās izmaiņas, nedrīkst palielināt līgumcenu vairāk par 5 (pieciem) %. Par darbiem, kas nav apstiprināti līgumā noteiktajā kārtībā, samaksa nepienākas.

#### Līgumcena

* 1. Līgumcena ir \_\_\_\_\_\_(\_\_\_\_\_\_\_\_\_\_\_\_\_\_\_\_\_\_\_\_\_). Pievienotās vērtības nodoklis 21% ir \_\_\_\_\_\_(\_\_\_\_\_\_\_\_\_\_\_\_\_\_\_\_\_\_\_\_\_). Līgumcenas un pievienotās vērtības nodokļa summa ir \_\_\_\_\_\_(\_\_\_\_\_\_\_\_\_\_\_\_\_\_\_\_\_\_\_\_\_).
  2. Līgumcenā ir iekļauts viss darbu komplekss, kas nepieciešams Darba paveikšanai. Ja kādam no līgumā paredzētiem darbiem nav nolīgta cena, tad šī darba izmaksas ir iekļautas citu darbu cenās.

#### Darba izpildes laiks

* 1. Izpildītājam jāuzsāk Darbs būves vietā ne vēlāk kā 1.pielikumā „Līguma dati” norādītajā datumā.
  2. Izpildītājam jāpabeidz Darbs 1.pielikumā „Līguma dati” norādīto mēnešu laikā no faktiskā uzsākšanas datuma /ieraksts būvdarbu žurnālā/, izņemot ziemas tehnoloģisko pārtraukumu nepiemērotu klimatisko apstākļu dēļ, vai līdz citam termiņam, kas noteikts ar izmaiņu aktu atbilstoši līguma 3.sadaļas prasībām.
  3. Sākot no līguma 1.pielikumā „Līguma dati” minētā laika, Pasūtītājs nodrošina iespēju Izpildītājam saņemt būves vietu, sastādot būves vietas nodošanas – pieņemšanas aktu, kuru parakstot Izpildītājs uzņemas atbildību par būves vietu un tās uzturēšanu. Izpildītājs drīkst saņemt būves vietu pa daļām. Būves vietu Izpildītājs izmanto tikai šī līguma izpildei, tajā nedrīkst atrasties ar izbūvējamo objektu nesaistītu materiālu krautnes.
  4. Izpildītājam ir tiesības saņemt Darba pabeigšanas termiņa pagarinājumu, ja:
     1. Pasūtītājs liedz Izpildītājam piekļūšanu būves vietai pēc 5.3.punktā minētā laika;
     2. Pasūtītājs vai Būvinženieris, vai Būvuzraugs ir kavējis vai apturējis Darba veikšanu no Izpildītāja neatkarīgu iemeslu dēļ;
     3. Darba veikšanu ir kavējuši būtiski atšķirīgi apstākļi no līgumā paredzētajiem, kas nav radušies Izpildītāja vainas dēļ;
     4. Darba veikšanu ir kavējuši no ilggadējiem statistiski vidējiem būtiski atšķirīgi nelabvēlīgi klimatiskie apstākļi un šo faktu apstiprina Latvijas Vides, ģeoloģijas un meteoroloģijas dienesta izziņa.

#### Būvdarbu garantija

* 1. Darbu kvalitātes garantija tiek nodrošināta atbilstoši līguma 6.pielikumā „Būvdarbu garantijas noteikumi” pievienotajiem noteikumiem, tajos noteiktajā kārtībā un termiņā Darba kvalitātes garantijas termiņš ir 5 (pieci) gadi, izņemot līguma 6.pielikumā „Būvdarbu garantijas noteikumi” noteiktos gadījumus, un tas sākas no Būvdarbu pabeigšanas akta parakstīšanas datuma. Šajā termiņā konstatētos defektus Izpildītājs novērš par saviem līdzekļiem Pasūtītāja noteiktajā termiņā.
  2. Līguma darbības izbeigšanas gadījumā Izpildītāja izpildīto darbu kvalitātes garantijas termiņš ir 5 (pieci) gadi, un tas sākas no 18.3.7.punktā noteiktā Darba un būves nodošanas – pieņemšanas akta abpusējas parakstīšanas brīža. Šajā termiņā konstatētos defektus Izpildītājs novērš par saviem līdzekļiem Pasūtītāja noteiktajā termiņā.
  3. Ja Izpildītājs nenovērš defektus Pasūtītāja noteiktajā termiņā vai atsakās tos novērst, Pasūtītājs ir tiesīgs nolīgt citu personu defektu novēršanai, un Izpildītājam jāsedz defektu novēršanas izmaksas. Defektu novēršanas izmaksu segšanai Pasūtītājs ir tiesīgs izmantot 13.6.punktā noteiktajā kārtībā izveidoto ieturējumu. Par lēmumu nodot defektu novēršanu citai personai Pasūtītājam jāinformē Izpildītājs vismaz 5 (piecas) dienas iepriekš.

#### Būvlaukuma un pievedceļu uzturēšana

* 1. Izpildītājs būves vietā nodrošina Būvinženierim, Būvuzraugam un to palīgiem saviem inženiertehniskajiem darbiniekiem līdzvērtīgus darba apstākļus, ja Specifikācijās nav noteikts citādi.
  2. Atbilstoši līguma 1.pielikumā „Līguma dati” norādītajai vasaras un ziemas uzturēšanas klasei un Specifikācijās norādītajam apjomam Izpildītājs veic būvlaukumā esošā autoceļa un apvedceļu ikdienas uzturēšanas darbus līdz brīdim, kamēr būvlaukums ar Būvdarbu pabeigšanas aktu ir nodots Pasūtītājam.
  3. Ja Izpildītājs neveic būvlaukumā esošā autoceļa un apvedceļu ikdienas uzturēšanu, kas rada bīstamību ceļu satiksmei, tad Pasūtītājs šo darbu drīkst uzdot citam izpildītājam. Darba izmaksas un radītos zaudējumus Izpildītājs atlīdzina Pasūtītājam vai Pasūtītājs ietur no maksājumiem Izpildītājam.
  4. Izpildītājs drīkst būvlaukumā esošo autoceļu vai tā daļu un pienākumu veikt ziemas uzturēšanu uz ziemas uzturēšanas termiņu nodot atpakaļ autoceļa īpašniekam, ja Izpildītājs nodrošina uz minēto termiņu vismaz divas satiksmes joslas ar līdzenu segumu bez satiksmes apgrūtinājumiem būvdarbu dēļ. Tādā gadījumā ziemas uzturēšanas darbi veicami uz autoceļa īpašnieka rēķina. Lai uz ziemas uzturēšanas periodu nodotu autoceļu vai tā posmu autoceļa īpašniekam, Izpildītājam jāievēro šādi nosacījumi:
     1. Izpildītājs ne vēlāk kā 2 (divas) nedēļas iepriekš rakstiski informē Pasūtītāju par nododamo autoceļu posmu, norādot tā adresi,
     2. Izpildītājs nodrošina satiksmes organizācijas līdzekļu uzturēšanu.
  5. Izpildītājs uz sava rēķina nodrošina būvmateriālu masveida pārvadāšanā (kravu skaits pārsniedz 10 (desmit) vienā diennaktī) izmantoto ceļu (izņemot valsts galvenos un reģionālos (1.šķiras) autoceļus) remontu un uzturēšanu, nepasliktinot seguma stāvokli:
     1. autoceļiem ar grants segumu – planē, atputekļo segumu dzīvojamo māju tuvumā un labo bedrītes ar jaunu materiālu,
     2. autoceļiem ar melno segumu – remontē bedrītes.

#### Darba programma un Darba vadības apspriedes

* 1. Pirms Darba uzsākšanas Izpildītājs sagatavo Darba programmu atbilstoši savam iepirkuma piedāvājumam. Darba programmu veido Specifikācijās norādītie dokumenti.
  2. Darba programmu, tās papildinājumus un visu materiālu lietojumu Izpildītājs saskaņo ar Būvinženieri. Bez Būvinženiera apstiprinātas Darba programmas un izmantojamo materiālu saskaņojuma Darbu veikt nedrīkst.
  3. Izpildītājs rīko (nodrošina telpas, aprīkojumu) Darba vadības apspriedes, kurās piedalās Izpildītāja atbildīgais būvdarbu vadītājs, Būvinženieris, Būvuzraugs un Projekta vadītājs, ja nepieciešams – arī citi Izpildītāja vai Pasūtītāja norīkoti pārstāvji. Būvinženieris vada Darba vadības apspriedes, nodrošina to protokolēšanu un protokola kopiju izsniegšanu 3 (trīs) darbdienu laikā.
  4. Darba vadības apspriedes sasauc pēc vajadzības, bet ne retāk kā vienu reizi nedēļā Darba izpildes laikā. Pirmā Darba vadības apspriede jāsasauc ne vēlāk kā 3 (trīs) dienas pirms Darba uzsākšanas.
  5. Darba vadības apspriedēs izskata Darba programmu un tās papildinājumus, paveiktos un atlikušos darbus, nepieciešamās Darba izmaiņas un citus jautājumus.

#### Sadarbība

* 1. Piedāvājumā norādītā asfaltbetona ražotāja maiņa ir atļauta tikai ar Projekta vadītāja apstiprinātu Būvinženiera lēmumu, ja tas ir līdzvērtīgs vai labāks par Specifikācijās noteiktajām prasībām. Asfaltbetona ražotāja maiņas ierosinājums jāiesniedz, piemērojot līguma 10.3. punktā noteikto kārtību un termiņus, bet lēmums par tā nomaiņu vai atteikums tiek izsniegts, piemērojot līguma 10.6. punktā noteikto kārtību un termiņus.
  2. Visos ar Darba veikšanu saistītajos jautājumos Izpildītājs sadarbojas ar Būvinženieri.
  3. Šajā līgumā paredzētos visa veida paziņojumus, rīkojumus, apstiprinājumus, apliecinājumus, saskaņojumus un lēmumus izdod rakstiski.
  4. Būvinženiera veikts apstiprinājums, saskaņojums vai cita rīcība neatbrīvo Izpildītāju no atbildības par šā līguma izpildi.
  5. Izpildītājs brīdina Būvinženieri un Projekta vadītāju par apstākļiem, kas var ietekmēt Darba kvalitāti, termiņus vai izmaksas, cik ātri vien iespējams, bet ne vēlāk kā 7 (septiņu) dienu laikā no dienas, kad Izpildītājs par to ir uzzinājis vai tam vajadzēja uzzināt, un iesniedz ietekmes novērtējumu, kā arī veic visas nepieciešamās darbības, lai samazinātu kaitējumu, zaudējumus vai izvairītos no tiem.
  6. Izpildītājam nav tiesību pretendēt uz Darba termiņu grozījumiem vai Darba izmaiņām, ja Izpildītājs nav laikus paziņojis Būvinženierim par apstākļiem, kas var ietekmēt Darba kvalitāti, termiņus vai izmaksas un veicis visas nepieciešamās darbības, lai samazinātu kaitējumu un zaudējumus vai izvairītos no tiem.
  7. Izpildītājs, saskaņojot ar Būvinženieri, uz sava rēķina projektē Darba detaļas, palīgdarbus un iegūst institūciju saskaņojumus Darba vai palīgdarbu veikšanai.
  8. Pusēm ir tiesības prasīt nomainīt ikvienu līguma izpildē iesaistīto personu, pamatojot to ar kādu no šādiem iemesliem:
     1. atkārtota pavirša savu pienākumu pildīšana,
     2. nekompetence vai nolaidība,
     3. līgumā noteikto saistību vai pienākumu nepildīšana,
     4. atkārtota tādu darbību veikšana, kas kaitē drošībai, veselībai vai vides aizsardzībai.
  9. Būvinženierim un Būvuzraugam ir tiesības normatīvo aktu vai līguma noteikumu neievērošanas gadījumā apturēt Darba izpildi līdz trūkumu novēršanai, un par šo kavējumu Izpildītājam nepienākas kompensācija.
  10. Projekta vadītājam, Būvinženierim un/vai Būvuzraugam, Pasūtītāja Autoceļu kompetences centra pārstāvjiem, kā arī citiem Pasūtītāja pilnvarotiem pārstāvjiem ir tiesības bez iepriekšēja brīdinājuma ierasties būvlaukumā, jebkurā ražotnē vai bāzē, kur ražo vai uzglabā materiālus un iekārtas, ko lieto līguma izpildē un tur veikt atbilstības pārbaudes, kā arī ņemt paraugus. Par ierašanos būvlaukumā un ražotnē (ražošanas procesa laikā) iepriekš nav jābrīdina. Pārējos gadījumos jābrīdina vismaz sešas stundas iepriekš, izmantojot katrā konkrētajā gadījumā efektīvāko saziņas līdzekli (telefons, internets, fakss). Izpildītājam ir jānodrošina Pasūtītāja pārstāvjiem iespējas veikt minētās darbības un jānodrošina kompetenta pārstāvja piedalīšanās, lai parakstītu aktu par to, ka šīs uzraudzības darbības ir veiktas.
  11. Projekta vadītājs un Būvinženieris atbild uz Izpildītāja iesniegtajiem dokumentiem, cik ātri vien iespējams, bet ne vēlāk kā 7 (septiņu) dienu laikā pēc dokumentu saņemšanas.
  12. Izpildītājs nodrošina, ka:
      1. atbildīgais būvdarbu vadītājs ir nodarbināts ne vairāk kā 2 (divu) līgumu izpildē,
      2. asfaltēšanas un ceļa segas konstrukcijas izbūves darbu vadītāji segumu izbūves laikā atrodas būvdarbu veikšanas vietā, un tam jābūt fiksētam būvdarbu žurnālā.
  13. Izpildītājs pirms būvdarbu uzsākšanas sagatavo un darbu izpildē lieto būvdarbu žurnālu atbilstoši Latvijas Valsts ceļu noteiktām vadlīnijām un izstrādātām veidlapām (<http://lvceli.lv/sadarbibas-partneriem/#buvdarbu-izpilditajiem>).

#### Līguma izpildē iesaistītais personāls, apakšuzņēmēji un to nomaiņa

* 1. Darba veikšanai Izpildītājs iesaista savā piedāvājumā norādīto personālu un apakšuzņēmējus. Izpildītājs ir atbildīgs par iesaistītā personāla un apakšuzņēmēju veiktā darba atbilstību šī līguma prasībām.
  2. Izpildītājs nodrošina, ka Būvlaukumā esošajam personālam ir dokumenti (nodarbinātā apliecība, darba apliecība), kas norāda personāla darba devēju un pamato darbinieka atrašanos Būvlaukumā, un tie tiek uzrādīti pēc Būvinženiera, Projekta vadītāja, Pasūtītāja pilnvarota pārstāvja vai kompetentu institūciju pieprasījuma.
  3. Ja Izpildītājs vēlas veikt atbildīgā būvdarbu vadītāja aizvietošanu uz laiku, vai nomaiņu, tad Izpildītājam ne vēlāk kā 7 ( septiņas) dienas pirms plānotās atbildīgā būvdarbu vadītāja aizvietošanas vai nomaiņas jāiesniedz Projekta vadītājam Pasūtītājam adresēts rakstveida iesniegums. Iesniegumam jāpievieno piedāvātā atbildīgā būvdarbu vadītāja kvalifikāciju apliecinoša informācija un dokumenti. Pasūtītājs piekrīt atbildīgā būvdarbu vadītāja nomaiņai, ja piedāvātā atbildīgā būvdarbu vadītāja kvalifikācija atbilst iepirkuma nolikumā noteiktajām atbildīgā būvdarbu vadītāja kvalifikācijas prasībām.
  4. Ja Pasūtītājs pieprasa atbildīgā būvdarbu vadītāja nomaiņu, pamatojoties uz līguma 9.8. punktu vai 9.12.1. punktu, tad Izpildītājam pēc nomaiņas pieprasījuma saņemšanas 7 dienu laikā jāiesniedz Projekta vadītājam iepriekšējā punktā minētie dokumenti.
  5. Ja Izpildītājs vēlas veikt tāda apakšuzņēmēja nomaiņu, kurš Izpildītāja piedāvājumā norādīts kā apakšuzņēmējs, kura veicamās Darba daļas vērtība ir 20 (divdesmit)% no kopējās iepirkuma līguma vērtības vai lielāka, vai jauna apakšuzņēmēja iesaistīšanu, kura veicamā Darba daļa plānota 20 (divdesmit)% no kopējās līguma vērtības vai lielāka, tad jāiesniedz Pasūtītājam adresēts rakstveida iesniegums Projekta vadītājam un jāsaņem rakstveida piekrišana. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai, ja uz piedāvāto apakšuzņēmēju neattiecas Publisko iepirkumu likuma 39.1panta pirmajā daļā minētie pretendentu izslēgšanas nosacījumi.
  6. Pasūtītājs izsniedz Izpildītājam lēmumu par atļauju vai atteikumu atbildīgā būvdarbu vadītāja vai apakšuzņēmēju nomaiņai vai jaunu apakšuzņēmēju iesaistīšanai līguma izpildē iespējami īsā laikā, bet ne vēlāk kā 7 (septiņu) dienu laikā, nepārsniedzot 5 (piecas) darba dienas, pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs līguma nodaļas noteikumiem.
  7. Apakšuzņēmēja, kura veicamās Darba daļas vērtība ir mazāka kā 20 (divdesmit)% no kopējās iepirkuma līguma vērtības, nomaiņu vai jaunu šāda apakšuzņēmēja piesaistīšanu Izpildītājs ir tiesīgs veikt bez saskaņošanas ar Pasūtītāju, ja Izpildītājs 7 (septiņas) dienas iepriekš rakstiski ir paziņojis Pasūtītājam par tā maiņu vai jaunu apakšuzņēmēju piesaistīšanu, iesniedzot Projekta vadītājam informāciju par apakšuzņēmēju, tam nododamo Darba daļu un norādot izpildāmā darba apjomu no Darbu daudzumu saraksta naudas izteiksmē un procentos.

1. **Kvalitāte un pārbaudes**
   1. Izpildītājs ievēro Darba kvalitātes prasības, kas noteiktas Specifikācijās un Būvprojektā.
   2. Izpildītājs par saviem līdzekļiem veic visas līgumā un normatīvajos aktos noteiktās materiālu, konstrukciju un Darba kvalitātes pārbaudes, izņemot līguma 11.3. punktā noteiktās. Izpildītājs bez kavēšanās iesniedz Būvuzraugam dokumentus par visām veiktajām pārbaudēm, kā arī to kopsavilkumus.
   3. Pasūtītājs pēc pēdējās bitumenizētās asfaltbetona kārtas izbūves pārbauda un vērtē urbtos paraugus, līdzenumu un virsmas saķeri vai makroraupjumu.
   4. Ja pārbaude atklāj defektu, Izpildītājs Būvinženiera noteiktajā termiņā par saviem līdzekļiem to novērš vai, ja Pasūtītājs secina, ka defekta novēršana nav lietderīga, Pasūtītājs nosaka Darbam samazinātu cenu atbilstoši būves vērtības un ilgmūžības samazinājumam un/vai nosaka būvei ilgāku garantijas termiņu ar garantijas finanšu nodrošinājumu par pilnu defekta novēršanas vērtību.
   5. Ja pārbaudes laikā atklājas defekts, ko Izpildītājs neatzīst par defektu vai nepiekrīt defekta rašanās cēlonim, tad pārbaudi veic un defekta cēloni noteic Pasūtītāja un Izpildītāja savstarpēji atzīts eksperts vai ekspertu grupa.

#### Būves nodošana – pieņemšana ekspluatācijā

* 1. Būves nodošanu – pieņemšanu ekspluatācijā veic saskaņā ar Ministru kabineta 14.10.2014. noteikumiem Nr.633 „Autoceļu un ielu būvnoteikumi”.

#### Maksājumu kārtība un dokumenti

* 1. Samaksu paveiktajam Darbam aprēķina:
     1. atbilstoši nolīgtajām vai izmaiņu aktā noteiktajām vienības cenām par faktiski paveikto un uzmērīto darba apjomu;
     2. Darba daļām, par kurām samaksa līgumā noteikta kā gabalsumma, atbilstoši nolīgtajai vai izmaiņu aktā noteiktajai gabalsummai neatkarīgi no faktiskā darba apjoma.
  2. Visus maksājumus veic ar pārskaitījumu uz Izpildītāja norādīto bankas kontu 1. pielikumā „Līguma dati” norādīto dienu laikā no brīža, kad Projekta vadītājs ir saņēmis pareizi sagatavotus samaksas dokumentus.
  3. Izpildītājs 7 (septiņu) dienu laikā pēc kalendārā mēneša beigām iesniedz Būvinženierim aktu par iepriekšējā periodā izpildīto Darba daļu un ikmēneša ziņojumu, kurā ievietoti precizēti būvdarbu izpildes un naudas plūsmas grafiki, problēmu un risku apraksts, fotogrāfijas. Būvinženieris pārbauda Izpildītāja iesniegto aktu 7 (septiņu) dienu laikā pēc tā saņemšanas, to apstiprina vai kopā ar rīkojumu veikt labojumus atdod Izpildītājam. Izpildītājs iesniedz Projekta vadītājam Būvinženiera apstiprinātu aktu 2 (divos) eksemplāros un rēķinu (turpmāk tekstā – Samaksas dokumenti).
  4. Rēķinos norāda šādus maksātāja rekvizītus:

|  |  |
| --- | --- |
| **Maksātājs** | **Alojas novada dome** |
| Reģistrācijas Nr. | 90000060032 |
| PVN maksātāja Nr. | LV90000060032 |
| Adrese | Jūras iela 3, Aloja, Alojas novads, LV-4064 |
| Bankas nosaukums |  |
| Bankas kods |  |
| Bankas konta Nr. |  |

* 1. Pēdējo aktu par iepriekšējā periodā izpildīto Darba daļu Būvinženieris apstiprina 7 (septiņu) dienu laikā pēc Darba kvalitātes novērtēšanas, bet ne vēlāk kā 15 (piecpadsmit) dienas pēc Darba pabeigšanas akta apstiprināšanas.
  2. No katra akta par izpildīto darbu izmaksām (bez PVN) Pasūtītājs uz laiku ietur līguma 1. pielikumā „Līguma dati” norādīto ieturējuma naudu 5 (piecu) % apmērā no līgumcenas (tas ir, bez PVN), turpmāk – Ieturējuma nauda. Puses piemēro šādu Ieturējuma naudas izmantošanas kārtību:
     1. 50 (piecdesmit) % no Ieturējuma naudas Izpildītājs saņem pēc Gala novērtējuma akta abpusējas parakstīšanas;
     2. 50 (piecdesmit) % Ieturējuma naudas Izpildītājs saņem pēc līguma 6.nodaļā „Būvdarbu garantija” un 6.pielikumā „Būvdarbu garantijas noteikumi” noteiktā maksimālā garantijas termiņa beigām, izņemot nākamajā apakšpunktā noteikto gadījumu;
     3. iepriekšējā apakšpunktā noteikto Ieturējuma naudas daļu Izpildītājam ar Pasūtītāju vienojoties ir tiesības aizstāt ar garantijas laika garantiju. Šādā gadījumā Pasūtītājs iepriekšējā apakšpunktā noteikto Ieturējuma naudas daļu pilnā apmērā pārskaita Izpildītājam.
  3. Jebkura veida līgumsodu un zaudējumus Izpildītājs samaksā Pasūtītājam vai Pasūtītājs atskaita no Izpildītājam paredzētā maksājuma.
  4. Ja iepriekšējos aktos par izpildīto Darba daļu ir atklātas neprecizitātes, tās labo nākamajos aktos par izpildīto Darba daļu.
  5. Līguma darbības priekšlaicīgas izbeigšanas gadījumā visi maksājumi, tiek apturēti un maksājumus, tai skaitā līgumsodus, puses veic 60 (sešdesmit) dienu laikā pēc Darba un būves nodošanas – pieņemšanas akta parakstīšanas, izņemot 13.6. punktā noteikto Ieturējuma naudu līdz garantijas termiņa beigām.

#### Darba aizsardzība un apdrošināšana

* 1. Izpildītājs ar šo līgumu ir pilnvarots norīkot projekta vadītāju un darba aizsardzības koordinatoru un atbild par visu būves vietā veicamo darbu drošību un darba aizsardzības pasākumu veikšanu atbilstoši Darba aizsardzības likumam un ar to saistītajiem normatīvajiem aktiem.
  2. Pirms Darba uzsākšanas Izpildītājs noslēdz atbildīgā būvdarbu vadītāja būvspeciālista civiltiesiskās apdrošināšanas līgumu un būvdarbu veicēja civiltiesiskās apdrošināšanas līgumu par visu būvdarbu un garantijas laiku. Sākotnējam līgumam jābūt ne mazāk kā uz 3 (trīs) gadiem. Apdrošināšanas līgumu slēdz atbilstoši Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.
  3. Darbu būves vietā nedrīkst veikt bez līguma slēgšanas brīdī spēkā esošajos normatīvajos aktos noteiktās civiltiesiskās atbildības obligātās apdrošināšanas. Apdrošināšanu apliecinošus dokumentus Izpildītājs iesniedz Projekta vadītājam ne vēlāk kā 3 (trīs) darba dienas pirms Darba sākšanas.
  4. Gadījumā, ja šī līguma parakstīšanas brīdī ir spēkā esošs apdrošināšanas līgums, kas atbilst līguma 14.2. punkta prasībām, izņemot tā termiņu, Izpildītājam ir pienākums pirms spēkā esošā apdrošināšanas līguma darbības beigām, iesniegt Pasūtītāja jaunu apdrošināšanas līgumu, kura beigu termiņš būtu vismaz 3 (trīs) gadi no šī līguma spēkā stāšanās brīža.
  5. Ja noslēgtā apdrošināšanas līguma termiņš tuvojas beigām, bet būvdarbi vai garantijas termiņš vēl turpinās, Izpildītājam ir pienākums pirms spēkā esošā apdrošināšanas līguma darbības beigām, iesniegt Pasūtītājam jaunu apdrošināšanas līgumu ar beigu termiņu līdz garantijas termiņa beigām.

#### Līguma izpildes spējas garantija

* 1. Izpildītājam ir jāiesniedz līguma izpildes spēju garantija atbilstoši līguma 7.pielikuma „Finanšu garantiju noteikumi” prasībām 14 (četrpadsmit) dienu laikā pēc līguma noslēgšanas. Garantija jāiesniedz Alojas novada domē, Jūras ielā 3, Alojā, Alojas novadā, LV-4064.
  2. Izpildes spējas garantijai jābūt spēkā no līguma spēkā stāšanās dienas līdz datumam, kas ir ne mazāk kā 28 (divdesmit astoņas) dienas pēc līgumā noteiktā Darba pabeigšanas datuma.
  3. Garantiju drīkst iesniegt uz īsāku termiņu, to periodiski pagarinot, bet garantijas minimālais darbības termiņš nedrīkst būt īsāks par 3 (trīs) mēnešiem vai par 15.2. punktā norādīto termiņu. Ja izpildes spējas garantija tiek iesniegta pa daļām, tad garantija jāpagarina ne vēlāk kā 14 (četrpadsmit) dienas pirms iepriekšējās garantijas termiņa beigām un jāiesniedz Pasūtītāja norādītajā adresē.
  4. Ja līgums noslēgts ar piegādātāju apvienību, tad pieļaujama vienlaicīga vairāku garantiju iesniegšana, ja kopējā garantiju summa atbilst līguma 7.pielikuma „Finanšu garantiju noteikumi” prasībām un izdoto garantiju saturs garantē Pasūtītājam tiesības saņemt visu garantijas summu.
  5. Ja Darbs nav pabeigts 28 (divdesmit astoņas) dienas pirms izpildes spējas garantijas beigām, tad izpildes spējas garantija jāpagarina atbilstoši 15.2.punktā noteiktajam (termiņš nedrīkst būt īsāks kā 28 dienas pēc Darba pabeigšanas datuma) un tā jāiesniedz Pasūtītāja norādītajā adresē ne vēlāk kā 14 (četrpadsmit) dienas pirms iepriekšējās garantijas termiņa beigām.
  6. Ja Darbs nav pabeigts 28 (divdesmit astoņas) dienas pirms izpildes spējas garantijas beigām un Izpildītājs nav veicis izpildes spējas garantijas pagarinājumu, tad Pasūtītājam ir tiesības saņemt visu garantijas summu līdz brīdim, kamēr Izpildītājs iesniedz līguma noteikumiem atbilstošu izpildes spējas garantiju.

#### Līgumsods

* 1. Ja Pasūtītājs noteiktajā laikā neveic maksājumus par Darbu, tad Izpildītājam ir tiesības piemērot Pasūtītājam līgumsodu 0,05 (nulle komats nulle piecu)% apmērā no neveiktā maksājuma (parāda) par katru kavējuma dienu, bet kopsummā ne vairāk kā 10 (desmit) % no parāda summas.
  2. Ja Darbs nav pabeigts līdz līgumā noteiktajam termiņam un kavējums ir ilgāks par 5 (piecām) dienām, Pasūtītājs ir tiesīgs piemērot Izpildītājam līgumsodu 0,05 (nulle komats nulle piecu) % apmērā no līgumcenas par katru nokavēto dienu, sākot no pirmās nokavējuma dienas, bet kopsummā ne vairāk kā 10 (desmit) % no galvenās saistības apmēra - līguma 4.1.punktā noteiktās objekta līgumcenas.
  3. Par satiksmes organizācijas un darba vietas aprīkojuma shēmas neievērošanu, ja šāds pārkāpums konstatēts ar Pasūtītāja vai Būvinženiera, vai Būvuzrauga sastādītu aktu, Pasūtītājam ir tiesības piemērot Izpildītajam līgumsodu 200 (divi simti) *euro* apmērā (akts). Konstatējot pārkāpumu otro reizi (otrais akts) līgumsods ir 500 (pieci simti) *euro* apmērā. Konstatējot pārkāpumu trešo reizi (trešais akts) un katru nākamo reizi līgumsods ir 1000 (viens tūkstotis) *euro* apmērā.
  4. Par būvlaukuma vai apvedceļu uzturēšanu neatbilstoši līguma un Specifikāciju prasībām, ja šāds pārkāpums konstatēts ar Pasūtītāja vai Būvinženiera, vai Būvuzrauga sastādītu aktu, Pasūtītājam ir tiesības piemērot Izpildītajam līgumsodu 200(divi simti ) *euro* apmērā (akts). Konstatējot pārkāpumu otro reizi (otrais akts) līgumsods ir 500 (pieci simti) *euro* apmērā. Konstatējot pārkāpumu trešo reizi (trešais akts) un katru nākamo reizi līgumsods ir 1000 (viens tūkstotis) *euro* apmērā.
  5. Par Ministru kabineta 2001.gada 23.oktobra noteikumos Nr.446 „Būvnoteikumi darbiem autoceļu tīklā” vai līguma noslēgšanas dienā citā, tos aizstājošajā normatīvajā aktā noteikto darba veikšanas dokumentu neatrašanos Darba veikšanas vietā vai to neaizpildīšanu, ja tas konstatēts ar Pasūtītāja vai Būvinženiera, vai Būvuzrauga sastādītu aktu, Pasūtītājam ir tiesības piemērot Izpildītajam līgumsodu 200 (divi simti) *euro* apmērā (akts). Konstatējot pārkāpumu otro reizi (otrais akts) līgumsods ir 500 (pieci simti) *euro* apmērā. Konstatējot pārkāpumu trešo reizi (trešais akts) un katru nākamo reizi līgumsods ir 1000 (viens tūkstotis) *euro* apmērā.
  6. Izbeidzot šī līguma darbību vai atkāpjoties no līguma pēc vienas puses iniciatīvas, kas nav saistīta ar otras puses līgumsaistību neizpildi vai nepienācīgu izpildi, līguma izbeigšanas (atkāpšanās) iniciators, maksā otrai pusei līgumsodu 10 (desmit) % apmērā no līguma 4.1.punktā noteiktās līgumcenas.
  7. Ja līguma 10.2. un 10.3. punktā noteiktajos gadījumos un noteiktajā termiņā Izpildītājs neiesniedz Projekta vadītājam izskatīšanai atbildīgā būvdarbu vadītāja maiņas ierosinājumu par konkursa piedāvājumā norādītā atbildīgā būvdarbu vadītāja nomaiņu ar tādu, kura kvalifikācija atbilst iepirkuma nolikumā izvirzītajām prasībām, tad Pasūtītājs ir tiesīgs piemērot Izpildītajam līgumsodu 300 (trīs simti) *euro* par katru gadījumu.
  8. Ja līguma 10.4. punktā noteiktajos gadījumos un noteiktajā termiņā Izpildītājs neiesniedz Projekta vadītājam izskatīšanai apakšuzņēmēja, kuram nododamā Darba daļa ir 20% vai lielāka no kopējās iepirkuma līguma vērtības maiņas ierosinājumu vai jauna apakšuzņēmēja, kura veicamā Darba daļa plānota 20 (divdesmit)% vai lielāka no kopējās līguma vērtības, piesaistīšanas pieteikumu, tad Pasūtītājs ir tiesīgs piemērot Izpildītajam līgumsodu 300 (trīs simti) *euro* par katru gadījumu.
  9. Ja līguma 10.6. punktā noteiktajā termiņā un kārtībā Izpildītājs nepaziņo Pasūtītājam par apakšuzņēmēja, kura veicamā Darba daļas vērtība ir mazāka par 20 (divdesmit)% no kopējās iepirkuma līguma vērtības, nomaiņu vai jaunu šāda apakšuzņēmēja piesaistīšanu , tad Pasūtītājs ir tiesīgs piemērot Izpildītājam līgumsodu 300 (trīs simti) *euro* par katru gadījumu.
  10. Ja līguma 9.1. punktā noteiktajā kārtībā Izpildītājs neiesniedz ierosinājumu asfaltbetona ražotāja maiņai ar līdzvērtīgu savā piedāvājumā norādītajam, kurš atbilst iepirkuma dokumentācijā un Specifikācijās izvirzītajām prasībām, tad Pasūtītājs ir tiesīgs piemērot Izpildītajam līgumsodu 1000 (viens tūkstotis) *euro* apmērā.

1. **Līguma grozīšana**
   1. Ja, sākot no Izpildītāja piedāvājuma iesniegšanas dienas, ir stājušies spēkā tādi normatīvie tiesību akti, kas pazemina vai paaugstina veicamā Darba izmaksas un kuru ietekme uz izmaksām ir precīzi nosakāma, ja šādi grozījumi nav atspoguļoti līgumcenā (t.i., ja korekcijas nolikumā noteiktā kārtībā nav veikusi iepirkuma komisija) un, ja ir veikts iepriekšējs brīdinājums, tad pēc abu pušu savstarpējas vienošanās tiek grozītas nolīgtās vienības cenas.
   2. Ja iestājas kāds no 5.4. punktā minētajiem gadījumiem, tad pēc abu pušu savstarpējās vienošanās tiek grozīts Darba pabeigšanas termiņš.
   3. Līguma grozījumi izdarāmi vienīgi rakstiski. Lemjot par līguma grozījumu veikšanu, jāievēro Publisko iepirkumu likuma 67.1 panta noteikumi.

1. **Atkāpšanās no līguma, līguma atcelšana un izbeigšana**
   1. Pasūtītājam ir tiesības atkāpties no līguma šādos gadījumos:
      1. Darbs būves vietā netiek uzsākts 14 (četrpadsmit) dienu laikā pēc līgumā paredzētā Darba uzsākšanas datuma vai Izpildītājs ir patvaļīgi pārtraucis līguma izpildi, tai skaitā, ja Izpildītājs nav sasniedzams juridiskajā adresē;
      2. Izpildītājs neveic līgumā paredzētās pārbaudes vai veiktās pārbaudes rāda, ka Darbs tiek pildīts kvalitātē, kas ir sliktāka par līgumā noteikto un šī neatbilstība nav vai nevar tikt novērsta Pasūtītāja noteiktajā termiņā;
      3. Izpildītājs nenodrošina satiksmes organizācijas un darba vietas aprīkojuma prasību izpildi un tiek apdraudēta satiksmes drošība;
      4. Izpildītājs kavē Darba pabeigšanu ilgāk par 60 (sešdesmit) dienām;
      5. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu;
      6. Izpildītājs saistībā ar līguma noslēgšanu vai līguma izpildes laikā ir sniedzis nepatiesas vai nepilnīgas ziņas vai apliecinājumus, t.sk. bez saskaņošanas ar Pasūtītāju veicis asfaltbetona ražotāja nomaiņu;
      7. Izpildītājs saistībā ar līguma noslēgšanu vai izpildi ir veicis prettiesisku darbību;
      8. ir zudusi, zaudējusi spēku, atcelta vai kļuvusi nerealizējama līguma izpildes spējas garantija un tā pēc Pasūtītāja pieprasījuma nav aizstāta ar citu līdzvērtīgu nodrošinājumu uz Pasūtītājam pieņemamiem noteikumiem;
      9. Izpildītājs pārkāpj vai nepilda citu būtisku līgumā paredzētu pienākumu, t.sk., ja par līguma noteikumu pārkāpumiem  Izpildītājam piemēroto līgumsodu kopsumma pārsniedz 0,2 (nulle komats divi) % no līguma 4.1.punktā noteiktās līgumcenas, ja Izpildītājs nenodrošina konkursa nolikumā noteiktajām kvalifikācijas prasībām atbilstošu būvdarbu vadītāju objektā un Pasūtītājs atkārtoti piemērojis 16.7.punktā paredzēto līgumsodu, Izpildītājs atkārtoti, bez saskaņošanas vai neinformējot Pasūtītāju šajā līgumā noteiktajā kārtībā nodevis Darba daļas izpildi apakšuzņēmējam;
      10. Izpildītājs līguma 14.punktā noteiktajos termiņos nenoslēdz apdrošināšanas līgumu un/vai neiesniedz Projektu vadītājam apdrošināšanu apliecinošus dokumentus saskaņā ar līguma 14.3. punkta noteikumiem.
   2. Izpildītājam ir tiesības atkāpties no līguma šādos gadījumos:
      1. Pasūtītājs neveic maksājumus un līgumsods sasniedzis 10 (desmit) % no līguma 4.1.punktā noteiktās līgumcenas;
      2. ir pasludināts Pasūtītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Pasūtītāja bankrotu.
   3. Atkāpšanās no līguma vai līguma izbeigšanas gadījumā:
      1. Pasūtītājs norāda veicamos pasākumus un termiņus;
      2. Pasūtītājs uzdod Izpildītājam veikt darbus, kas pamatoti ar nepieciešamību saglabāt objekta konstrukcijas un nodrošināt ceļu satiksmes drošību līdz būvdarbu atsākšanai vai 9 (deviņus) mēnešus pēc darbu pabeigšanas. Uzdevumu sagatavo, ievērojot līguma 3.1, 3.2., 3.4. un 3.5.punkta noteikumus;
      3. Izpildītājs pārtrauc Darbu un veic līguma iepriekšējā punktā noteiktajā kārtībā uzdotos darbus;
      4. pēc visu darbu pabeigšanu puses paraksta būvdarbu izpildes pabeigšanas aktu, ko sagatavo Izpildītājs;
      5. ja Pasūtītāja norādītajā termiņā Izpildītājs visus 18.3.2. punktā noteiktajā kārtībā uzdotos darbus nepabeidz un neiesniedz būvdarbu izpildes pabeigšanas aktu, tad Pasūtītājs pārņem būves vietu, paziņojot par to Izpildītājam;
      6. ja Izpildītājs saskaņā ar līguma 16.6. punktu vienpusēji atkāpjas no līguma, tad līguma 18.3.2. punktā noteiktajā kārtībā uzdotos darbus, kas nav paredzēti būvprojektā, Izpildītājam jāveic par saviem līdzekļiem. Ja Izpildītājs Pasūtītāja norādītajā termiņā darbus nepabeidz, Pasūtītājs darbu pabeigšanu drīkst uzdot citam izpildītājam. Darba izmaksas un radītos zaudējumus Izpildītājs atlīdzina Pasūtītājam vai Pasūtītājs ietur no maksājumiem Izpildītājam;
      7. pēc izpilddokumentācijas sagatavošanas, nodošanas Pasūtītājam un paveikto darbu novērtēšanas puses paraksta Darba un būves nodošanas – pieņemšanas aktu.
   4. Pusei ir tiesības atkāpties no līguma, ja otra puse ir tikusi brīdināta par iespējamo vai plānoto līguma atcelšanu un tā nav novērsusi līguma atcelšanas pamatu brīdinājumā noteiktajā termiņā.
   5. Līgums tiek atcelts paziņojuma kārtībā. Līgums ir uzskatāms par atceltu 15 (piecpadsmitajā) dienā no paziņojuma nosūtīšanas ierakstītā sūtījumā uz adresāta juridisko adresi.
   6. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats līguma atcelšanai no Izpildītāja puses.

#### Nepārvarama vara

* 1. Puses neatbild par šajā līgumā noteikto saistību neizpildi vai nepienācīgu izpildi, ja tā radusies nepārvaramas varas iedarbības dēļ. Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus pušu kontroles un nav radies to kļūdas vai nevērīgas rīcības dēļ vai kas kavē vienu no pusēm veikt kādu no līgumā noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus. Puse, kura nav spējusi pildīt savas saistības, par nepārvaramas varas apstākļiem nevar minēt iekārtu vai materiālu defektus vai to piegādes kavējumus (ja vien minētās problēmas neizriet tieši no nepārvaramas varas), darba strīdus vai streikus, kuros iesaistīta kāda no pusēm vai tās kontrolē esoša persona.
  2. Par nepārvaramas varas apstākļiem atzīst notikumu:
     1. no kura nav iespējams izvairīties un kura sekas nav iespējams pārvarēt,
     2. kuru līguma slēgšanas brīdī nebija iespējams paredzēt,
     3. kas nav radies puses vai tās kontrolē esošas personas rīcības dēļ,
     4. kas padara saistību izpildi ne tikai apgrūtinošu, bet neiespējamu.
  3. Par šādu apstākļu iestāšanos pusei, kura ir cietusi no nepārvaramas varas radītiem apstākļiem, ir pienākums nekavējoties rakstveidā informēt otru pusi. Ja līguma turpmāka izpilde nepārvaramas varas iedarbības dēļ nav iespējama, tad jebkurai no pusēm ir tiesības lūgt otrai pusei izbeigt līguma darbību. Ja nepārvaramas varas apstākļi turpinās ilgāk nekā 3 (trīs) mēnešus, jebkurai no pusēm ir tiesības izbeigt līguma darbību, rakstveidā informējot par to otru pusi vismaz 10 (desmit) dienas ieporiekš. Ja līguma darbība tiek izbeigta, Izpildītājs, cik ātri vien iespējams, sakārto būves vietu atbilstoši Pasūtītāja norādījumiem, kas pamatoti ar nepieciešamību saglabāt uzbūvētās konstrukcijas un nodrošināt ceļu satiksmes drošību līdz būvdarbu turpināšanai, par ko puses paraksta Darba un būves nodošanas – pieņemšanas aktu. Izpildītājs saņem samaksu par visiem līdz līguma izbeigšanai kvalitatīvi paveiktajiem darbiem. Izpildītājs ir atbildīgs par būvlaukumā esošā autoceļa uzturēšanu līdz brīdim, kamēr būvlaukums ar nodošanas – pieņemšanas aktu nav nodots Pasūtītājam.

#### Blakus noteikumi

* 1. Līgums stājas spēkā tikai pēc izpildes spējas garantijas un asfaltbetona piegādes līguma iepirkuma dokumentācijā norādītajā apjomā un kvalitātē (ja vien Pretendents pats nebūs asfaltbetona ražotājs) iesniegšanas Pasūtītājam atbilstoši iepirkuma nolikuma prasībām. (Prasības izpildes spējas garantijai norādītas līguma 7.pielikumā „Finanšu garantiju noteikumi”). Par līguma spēkā stāšanos Pasūtītājs rakstiski pa faksu vai elektroniski paziņo Izpildītājam 5 (piecu) darba dienu laikā no šajā punktā paredzēto dokumentu saņemšanas dienas. Līgums stājas spēkā faksa (elektroniskā paziņojuma) nosūtīšanas dienā. Izpildītājam nav tiesību sākt šī līguma izpildi, kamēr nav saņemts paziņojums par līguma spēkā stāšanos.
  2. Ja izpildes spējas garantija nav iesniegta Pasūtītāja noteiktajā kārtībā vai neatbilst Pasūtītāja izvirzītajām prasībām, vai nav iesniegts asfaltbetona piegādes līgums iepirkuma dokumentācijā norādītajā apjomā un kvalitātē (ja vien Pretendents pats nebūs asfaltbetona ražotājs), t.i., nav iestājies kāds no līguma spēkā stāšanās nosacījumiem, tad līgums tiek atzīts par spēkā neesošu un nenoslēgtu, par ko Pasūtītājs rakstveidā pa faksu vai elektroniski paziņo Izpildītājam 5 (piecu) darba dienu laikā no nolikumā noteiktā dokumenta iesniegšanas dienas (ja iesniegts neatbilstošs dokuments) vai 5 (piecu) darba dienu laikā no nolikumā noteiktā dokumenta iesniegšanas termiņa beigām (ja dokuments nav iesniegts vispār).

#### Citi noteikumi

* 1. Pasūtītājam ir tiesības sniegt visas ar līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar ārējā normatīvajā aktā noteikto uzdevumu vai funkciju izpildi.
  2. Visas domstarpības par jautājumiem, kas izriet no šī līguma, risina savstarpējās pārrunās. Ja strīds pārrunās netiek atrisināts, to izskata Latvijas Republikas tiesā saskaņā ar Latvijas Republikas normatīvajiem aktiem.
  3. Šajā līgumā minētās tiesības un pienākumi izriet tikai līdzējiem, tas ir Pasūtītājam un Izpildītājam, bet ne trešajām personām, tai skaitā, ne to akcionāriem vai to kontrolētajiem uzņēmumiem.
  4. Līgums noslēgts latviešu valodā 2 (divos) eksemplāros uz \_\_\_\_\_ (\_\_\_) lapām, pa vienam līguma eksemplāram katrai pusei, un tam pievienoti *\_\_\_\_\_* (\_\_\_\_) pielikumi.

#### Pušu rekvizīti:

|  |  |  |
| --- | --- | --- |
|  | **Pasūtītājs** | **Izpildītājs** |
|  | **Alojas novada dome** |  |
| Reģistrācijas Nr. | 90000060032 |  |
| Adrese | Jūras iela 13, Aloja, Alojas novads, LV-4064 |  |
|  |  |  |
|  |  |  |

Pušu paraksti:

|  |  |
| --- | --- |
| Pasūtītājs | Izpildītājs |
| (amats, paraksts, vārds, uzvārds, zīmogs) | (amats, paraksts, vārds, uzvārds, zīmogs) |

# **Līguma projekta pielikumi**

|  |
| --- |
|  |
| 1. pielikums „Līguma dati” |
| 2. pielikums „Iepirkuma sarakste”, t.sk., Sabiedrības līgums |
| 3. pielikums „Specifikācijas” |
| 4. pielikums „Rasējumi” |
| 5. pielikums „Darbu daudzumu saraksts” |
| 6. pielikums „Būvdarbu garantijas noteikumi” |
| 7. pielikums „Finanšu garantiju noteikumi” |
| 8. pielikums „Piedāvājums”, t.sk., piegādātāju apvienības vienošanās |
| 9. pielikums „Prasības personāla pieredzei” |

LĪGUMA PROJEKTA

1.pielikums **LĪGUMA DATI**

|  |  |
| --- | --- |
|  |  |
|  |  |

|  |  |  |  |  |  |  |
| --- | --- | --- | --- | --- | --- | --- |
| **Objekta nosaukums** | **Būvdarbu izpildes termiņš** | | **Būvlaukuma pieejamība** | **Uzturēšanas klase** | **Būvdarbu līguma maksāšanas kārtība** | |
| **Uzsākšanas datums** | **Darba**  **izpildes**  **laiks** | **Maksājumu termiņš** | **Ieturējuma nauda** |
| līguma  projekta 5.1.punkts | līguma  projekta 5.2.punkts | līguma  projekta 5.3.punkts | līguma projekta 7.2.punkts | līguma  projekta 13.3.punkts | līguma  projekta 13.7.punkts |
| *1.* | *2.* | *3.* | *4.* | *5.* | *7.* | *8.* |
| **Iepirkuma priekšmeta 1.daļa** Tilts pār Salacu ar tilta pieejām – 0,185 km kopgarumā | 14 dienu laikā pēc līguma noslēgšanas | 6 kalendārie mēneši no faktiskā uzsākšanas datuma (ieraksts būvdarbu žurnālā) | sākot ar trešo dienu pēc līguma noslēgšanas | B | 30 dienas | 5% |
| **Iepirkuma priekšmeta 2.daļa**  Valsts reģionālā autoceļa P15 Ainaži – Matīši posms no 28,859 km līdz 29,919 km – 1,060 km kopgarumā | 14 dienu laikā pēc līguma noslēgšanas | 6 kalendārie mēneši no faktiskā uzsākšanas datuma (ieraksts būvdarbu žurnālā) | sākot ar trešo dienu pēc līguma noslēgšanas | B | 30 dienas | 5% |
| **Iepirkuma priekšmeta 3.daļa**  Valsts reģionālā autoceļa P15 Ainaži – Matīši posms no 28,069 km līdz 28,674 km – 0,605 km kopgarumā | 14 dienu laikā pēc līguma noslēgšanas | 6 kalendārie mēneši no faktiskā uzsākšanas datuma (ieraksts būvdarbu žurnālā) | sākot ar trešo dienu pēc līguma noslēgšanas | B | 30 dienas | 5% |
| **Iepirkuma priekšmeta 4.daļa** Valsts reģionālā autoceļa P15 Ainaži – Matīši posms no 27,549 km līdz 28,069 km – 0,520 km kopgarumā | 14 dienu laikā pēc līguma noslēgšanas | 4 kalendārie mēneši no faktiskā uzsākšanas datuma (ieraksts būvdarbu žurnālā) | sākot ar trešo dienu pēc līguma noslēgšanas | B | 30 dienas | 5% |

Pasūtītājs Izpildītājs

(amats, paraksts, vārds, uzvārds, zīmogs) (amats, paraksts, vārds, uzvārds, zīmogs)

LĪGUMA PROJEKTA

2.pielikums **IEPIRKUMA SARAKSTE**

Gatavojot līgumu ar Izpildītāju komisija šeit pievieno iepirkuma laikā veikto saraksti ar Pretendentu (piem., ietekmē līgumcenu, termiņus, tehnoloģiju).

Sabiedrības līgums komisija šeit pievieno, ja piedāvājums iesniegt atbilstoši 4.1.2, 9.3, vai 10.5. punktu prasībām.

LĪGUMA PROJEKTA

3.pielikums **SPECIFIKĀCIJAS**

**1.** Būvuzņēmējam līguma izpildē jālieto un jāievēro *„Ceļu specifikācijas 2015”*. (dokumenti pieejami VAS „Latvijas Valsts ceļi” mājas lapā internetā [www.lvceli.lv](http://www.lvceli.lv).), kā arī būvprojekta “Valsts reģionālā autoceļa P15 Ainaži - Matīši posma no 27,549 līdz 29,919 km un tilta pār Salacu rekonstrukcija” Specifikācijas (dokumenti pieejami Alojas novada domes mājaslapā internetā [www.aloja.lv/attistiba/iepirkumi](http://www.aloja.lv/attistiba/iepirkumi) pie iepirkuma AND/2015/27 dokumentācijas)

**2.** Līguma izpildē būvuzņēmējam jāievēro Specifikācijās norādītos standartus vai norādītajiem standartiem ekvivalentus standartus.

**3.** Specifikācijās darba izpildei norādīto specifisko izcelsmi, īpašu procesu, zīmolu, patentu vai specifisku preču veidu drīkst aizvietot ar ekvivalentu procesu, zīmolu, patentu vai specifisku preču veidu.

|  |  |
| --- | --- |
| Pasūtītājs | Izpildītājs |
| (amats, paraksts, vārds, uzvārds, zīmogs) | (amats, paraksts, vārds, uzvārds, zīmogs) |

LĪGUMA PROJEKTA

4.pielikums **RASĒJUMI**

Būvuzņēmējam līguma izpildē jālieto un jāievēro būvprojekta „Valsts reģionālā autoceļa P15 Ainaži - Matīši posma no 27,549 līdz 29,919 km un tilta pār Salacu rekonstrukcija” rasējumus, kuri atrodami Alojas novada domes mājas lapā internetā www.aloja.lv/attistiba/iepirkumi pie iepirkuma AND/2015/27 dokumentācijas, mapē „Rasējumi”.

|  |  |
| --- | --- |
| Pasūtītājs | Izpildītājs |
| (amats, paraksts, vārds, uzvārds, zīmogs) | (amats, paraksts, vārds, uzvārds, zīmogs) |

LĪGUMA PROJEKTA

5.pielikums **DARBU DAUDZUMU SARAKSTS**

Būvuzņēmējam līguma izpildē jālieto un jāievēro Darbu daudzumu sarakstu MS Excel formātā, kurš atrodams Alojas novada domes mājas lapā internetā [www.aloja.lv/attistiba/iepirkumi](http://www.aloja.lv/attistiba/iepirkumi) pie iepirkuma AND/2015/27 dokumentācijas, mapē Darbu daudzumu saraksts.

|  |  |
| --- | --- |
| Pasūtītājs | Izpildītājs |
| (amats, paraksts, vārds, uzvārds, zīmogs) | (amats, paraksts, vārds, uzvārds, zīmogs) |

LĪGUMA PROJEKTA

6.pielikums **BŪVDARBU GARANTIJAS NOTEIKUMI**

**BŪVDARBU GARANTIJAS NOTEIKUMI**

1. **Vispārīgie noteikumi**
   1. Izpildītājs garantē, ka izpildītie Darbi (būvdarbi), kā arī iekārtas, sistēmas un izmantotie materiāli saglabās kvalitātes, drošuma un pielietojuma īpašības šo noteikumu 2.nodaļā noteiktajā garantijas periodā, ar nosacījumu, ka Pasūtītājs būs izpildījis šo noteikumu 5.nodaļā noteiktās saistības.
   2. Šajos noteikumos noteikto garantijas saistību ietvaros Izpildītājs atbild tikai par tiem Darbu defektiem, kas radušies Izpildītāja vainas dēļ, nekvalitatīvi un līguma noteikumiem neatbilstoši veicot Darbus un/vai izmantojot līguma un Darbu veikšanu reglamentējošu dokumentu prasībām neatbilstošus materiālus.
   3. Darbu kvalitātes garantijas saistības attiecas tikai uz izpildītiem Darbiem un pielietotajiem materiāliem.
2. **Garantijas periods**
   1. Darbu kvalitātes garantijas termiņš sākas no Būvdarbu pabeigšanas akta abpusējas parakstīšanas brīža.
   2. Darbu kvalitātes garantijas termiņš ir 5 (pieci) gadi, izņemot šo noteikumu 2.3.punktā noteikto.
   3. Atsevišķām Darbu daļām tiek noteikts šāds kvalitātes garantijas termiņš:

|  |  |  |
| --- | --- | --- |
| **Nr. p.k.** | **Darbu daļa** | **Darbu daļas kvalitātes garantijas termiņš** |
|  | aukstie un karstie plastikāti horizontāliem ceļu marķējumiem | 2 gadi |
|  | vertikālie ceļu apzīmējumi (izņemot informatīvos plakātus) | 3 gadi |
|  | metāla konstrukciju antikorozijas pārklājumi (izņemot cinka pārklājumu) | 3 gadi |
|  | nogāžu noturība pret izskalojumiem | 2 gadi |
|  | koka konstrukciju aizsardzības pārklājumi | 2 gadi |
|  | ierīces, iekārtas | ražotāja noteiktais garantijas termiņš |

1. **Izņēmumi**
   1. Darbu kvalitātes garantija neattiecas uz:
      1. ierīču detaļām, materiāliem, kuri pakļauti normālam nolietojumam ekspluatācijas gaitā (spuldzītes, drošinātāji, krāsotie horizontālie ceļu marķējumi u.c.);
      2. ierīču, konstrukciju un materiālu bojājumiem, kuri nav radušies Izpildītāja vainas dēļ;
      3. mehāniskajiem un ķīmiskajiem bojājumiem, kas radušies nevērīgas vai neatbilstošas apkalpošanas un ekspluatācijas dēļ;
      4. defektiem, kas radušies būvprojekta nepilnību dēļ, bet Pasūtītājs nav nodrošinājis šo nepilnību novēršanu un Darbi ir pabeigti atbilstoši nepilnīgajam būvprojektam.

3.2. Saistībā ar šo noteikumu 3.1.4.punktā noteikto izņēmumu, Izpildītājs Būvdarbu pabeigšanas akta abpusējas parakstīšanas brīdī Pasūtītājam iesniedz Darba daļu sarakstu, kas pabeigti atbilstoši nepilnīgajam projektam vai projekta daļām un par ko Izpildītājs Pasūtītāju ir rakstveidā informējis Darbu veikšanas laikā. Izpildītājam ir pienākums šī saraksta pielikumā pievienot dokumentu kopijas, kas apliecina Pasūtītāja informēšanas faktu.

1. **Garantijas laika apkalpošana**
   1. Ja šo noteikumu 2.nodaļā noteiktajā garantijas periodā tiks konstatēti Darba defekti, kas radušies Izpildītāja vainas dēļ, Izpildītājs apņemas tos novērst šajos noteikumos noteiktajā kārtībā.
   2. Izpildītājam ir pienākums Darba defektus novērst Pasūtītāja noteiktajā termiņā, kas nevar būt īsāks kā 14 (četrpadsmit) dienas, izņemot gadījumus, kad defekti apdraud satiksmes drošību vai ceļa konstrukcijas saglabāšanu. Pusēm vienojoties šis termiņš var tikt pagarināts, jo īpaši tad, ja defektu novēršanai nepieciešamo materiālu piegādi nodrošina Izpildītāja apakšuzņēmēji un/vai defektu novēršana nav iespējama nepiemēroto laika apstākļu dēļ.
   3. Gadījumā, ja Izpildītājs nenovērš defektus šajos noteiktumos noteiktajā kārtībā un termiņā vai atsakās tos novērst, Pasūtītājam ir tiesības pieaicināt trešās personas defektu novēršanai un šādā gadījumā Izpildītājam ir pienākums Pasūtītājam atlīdzināt visus ar to saistītos pamatotos izdevumus. Šo defektu novēršanas izmaksu segšanai Pasūtītājam ir tiesības izmantot līguma 13.6.punktā noteikto Ieturējuma naudu. Par lēmumu nodot defektu novēršanu trešajām personām Pasūtītājam ir pienākums vismaz 5 (piecas) dienas iepriekš rakstveidā brīdināt Izpildītāju.
2. **Pasūtītāja pienākumi garantijas periodā**
   1. Garantijas periodā ir jānodrošina Objekta uzturēšana un ekspluatācija atbilstoši Objekta tehniskajiem parametriem, lai neradītu defektus, kuri var iespaidot autoceļa ekspluatācijas laiku. Pēc Izpildītāja pieprasījuma Pasūtītājam ir pienākums sniegt Izpildītājam informāciju par Objekta uzturēšanā izmantotajām tehnoloģijām un ierīcēm.
   2. Ja Pasūtītājs, patstāvīgi vai pieaicinot trešās personas, garantijas periodā Objektā veic jebkādus pārbūves un citus darbus, Pasūtītājam ir pienākums par to rakstveidā informēt Izpildītāju.

|  |  |
| --- | --- |
| Pasūtītājs | Izpildītājs |
| (amats, paraksts, vārds, uzvārds, zīmogs) | (amats, paraksts, vārds, uzvārds, zīmogs) |

LĪGUMA PROJEKTA

7.pielikums **FINANŠU GARANTIJU NOTEIKUMI**

1. **Izpildes spējas garantija**
   1. Izpildes spējas garantija drīkst būt:
      1. bankas garantija;
      2. apdrošināšana par līguma izpildes spējas nodrošinājuma summu.
   2. **Izpildes spējas garantijā obligāti jābūt iekļautiem šādiem noteikumiem un nosacījumiem:**
      1. garantijas devējs apņemas samaksāt Pasūtītāja pieprasīto summu garantijas summas robežās pēc pirmā rakstiskā Pasūtītāja pieprasījuma, kurā Pasūtītājs norādījis, ka Izpildītājs nav līgumā noteiktā kārtībā veicis maksājumu Pasūtītājam pieprasītās summas apjomā;
      2. garantijas devējs apņemas samaksāt Pasūtītājam visu garantijas summu, ja Izpildītājs nav pagarinājis šo garantiju līgumā noteiktajā termiņā un kārtībā;
      3. garantija ir spēkā 28 (divdesmit astoņas) dienas pēc līguma noteiktā Darba pabeigšanas datuma, ja Darba pabeigšanas termiņš nepārsniedz 3 mēnešus. Ja Darba pabeigšanas termiņš pārsniedz 3 mēnešus, tad iesniegtā garantija drīkst būt spēkā arī uz īsāku laiku, kas nav īsāks par 3 mēnešiem, periodiski to pagarinot līgumā noteiktajā kārtībā;
      4. garantijas summa ir 12 (divpadsmit) % apmērā no līgumcenas (bez PVN);
      5. garantija ir no Izpildītāja puses neatsaucama;
      6. Pasūtītājam nav jāpieprasa garantijas summa no Izpildītāja pirms prasības iesniegšanas garantijas devējam;
      7. garantijai piemērojami Starptautiskās tirdzniecības kameras noteikumi „The ICC Uniform Rulesfor DemandGuarantees”, ICC Publication No.758, bet attiecībā uz jautājumiem, kurus neregulē minētie Starptautiskās tirdzniecības kameras noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
2. **Garantijas laika garantija** 
   1. Garantijas laika garantija drīkst būt:
      1. bankas garantija;
      2. apdrošināšana par garantijas laika nodrošinājuma summu.
   2. **Garantijas laika garantijā obligāti jābūt iekļautiem šādiem noteikumiem un nosacījumiem:**
      1. garantijas devējs apņemas samaksāt Pasūtītājam garantijas summu defektu novēršanas izmaksu apmērā, ja Izpildītājs nepilda līgumā noteiktās garantijas saistības;
      2. garantija ir spēkā visā garantijas termiņa laikā;
      3. garantija ir no Izpildītāja puses neatsaucama;
      4. Pasūtītājam nav jāpieprasa garantijas summa no Izpildītāja pirms prasības iesniegšanas garantijas devējam;
      5. garantijai piemērojami Starptautiskās tirdzniecības kameras noteikumi „The ICC Uniform Rulesfo Demand Guarantees”, ICC Publication No.758, bet attiecībā uz jautājumiem, kurus neregulē minētie Starptautiskās tirdzniecības kameras noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

|  |  |
| --- | --- |
| Pasūtītājs | Izpildītājs |
| (amats, paraksts, vārds, uzvārds, zīmogs) | (amats, paraksts, vārds, uzvārds, zīmogs) |

LĪGUMA PROJEKTA

8. pielikums **PIEDĀVĀJUMS**

* 1. Izpildītājs nodrošina 1 (viena) piedāvājuma kopijas atrašanos būvobjektā pie atbildīgā būvdarbu vadītāja.
  2. Pasūtītāja un Uzraudzības vajadzībām piedāvājuma kopija ir pieejama pie līguma Projekta vadītāja.
  3. Piegādātāju apvienības vienošanās (komisija pievieno, ja piedāvājumu iesniegusi piegādātāju apvienība)

|  |  |
| --- | --- |
| Pasūtītājs | Izpildītājs |
| (amats, paraksts, vārds, uzvārds, zīmogs) | (amats, paraksts, vārds, uzvārds, zīmogs) |

LĪGUMA PROJEKTA

9.pielikums **PRASĪBAS PERSONĀLA PIEREDZEI**

Gatavojot līgumu ar Izpildītāju, komisija šeit pievieno iepirkuma nolikuma 2. pielikuma „Kvalifikācija” 2.3. punkta „Personāla pieredze” prasības.

|  |  |
| --- | --- |
| Pasūtītājs | Izpildītājs |
| (amats, paraksts, vārds, uzvārds, zīmogs) | (amats, paraksts, vārds, uzvārds, zīmogs) |

1. Pretendenta norādītais apakšuzņēmējs, kura veicamo būvdarbu vērtība ir vismaz 20 % no kopējās iepirkuma līguma vērtības, personālsabiedrības biedrs, ja pretendents ir personālsabiedrība, un pretendenta norādītā persona, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām. [↑](#footnote-ref-1)
2. Apakšuzņēmēja veicamās Darba daļas kopējo vērtību noteic, ņemot vērā apakšuzņēmēja un visu attiecīgā iepirkuma (līguma) ietvaros tā saistīto uzņēmumu veicamo Darba daļu vērtību. Par saistīto uzņēmumu uzskata kapitālsabiedrību, kurā saskaņā ar Koncernu likumu apakšuzņēmējiem ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķirošā ietekme attiecīgajā apakšuzņēmējā (PIL 20.panta piektā daļa). [↑](#footnote-ref-2)